Stručnjaci otkrivaju kad bismo mogli na LETOVANjE • Poportal\n12/04/2020 Biljana Petrović0\nNeki su i pre izbijanja pandemije rezervisali letovanje za jul ili avgust, a oni koji nisu pitaju se da li će ovog leta uopšte moći da vide more. Ovom temom bavio se britanski „Ekspres“ koji navodi da je veliki broj letnjih rezervacija već uveliko otkazan.\nAsocijacija nezavisnih turističkih operatera iz Britanije navodi da bi ako budemo imali sreće nakon tri meseca trebalo da vidimo kako se stvari smiruju.\nNavode da je za početak najbolje putovati po svojoj zemlji i ne ići u inostranstvo. S time se slaže i naš epidemiolog Predrag Kon koji je rekao da ne zna koja bi to presija nekog naterala da posle ovake epidemije po svaku cenu ide na letovanje.\n– Bolje biti svoj na svome, a to je moje lično mišljenje koje nije zasnovano ni na kakvoj epidemiologiji. Kada imate situaciju da postoji pretnja takve vrste i nađete se u stranoj zemlji, bolje je da budete kod kuće, ako se to već dešava u celom svetu – rekao je Kon na konferenciji za medije.\nVećina stručnjaka kaže da bismo za putovanje u inostranstvo ipak trebalo da sačekamo ranu jesen, što znači da bi to moglo da bude moguće u septembru ili oktobru.\nZbog novonastale situacije u svetu verovatno će ove godine jesenje i zimske destinacije biti popunjenije nego ikada ukoliko se ljudima bude savetovalo preskakanje odlaska na more zbog njihove sigurnosti.\nMinistar Dačić uručio 6 ključeva u okviru Regionalnog stambenog programa u opštini Malo Crniće


Neće biti zatvaranja škola na nivou Republike Srpske ni u slučaju najgoreg scenarija, rekao je ministar zdravlja i socijalne zaštite Republike Srpske Alen Šeranić.\nSeptembar je sa početkom nove školske godine donio nove izazove, ali vijest o zarazi učenika virusom korona već u prvoj sedmici nije iznenađenje. Šeranić kaže da je veoma važno da škole nisu izvor zaraze.\nNisu opcije da se ponovo pravi zatvaranje svih škola. Apsolutno idemo po principu: odjeljenje-škola-lokalna zajednica. Znači, ako gledamo o broju lica koja se pojavljuju na određenom području, s tim što taj sistem u tom pravcu odjeljenje-škola-lokalna zajednica prati HES doma zdravlja, a sistem lokalna zajednica-škola-odjeljenje prati Institut. Tako da na ta dva pravca pravimo procjene i mjere će prije svega biti usmjerene na pojedinca, pa onda na grupu u razredu, pa onda tek na školu ukoliko bude bilo potrebe – kaže Šeranić za ATV.\nMaksimalan broj od 15 đaka u grupi, skraćeni časovi na 20 ili 30 minuta, odmori od pet minuta između časova, zabrana zadržavanja na školskim hodnicima, nošenje maske i pojačana higijena mjere su kojima se na najbolji mogući način štite djeca, kao i nastavnici i roditelji. Iz Ministarstva prosvjete i kulture apeluju na roditelje da ne šalju djecu u školu, ukoliko su bila u kontaktu sa zaraženima ili ako primijete bilo kakav simptom Kovida-19.\nVirus korona potvrđen je kod jedne učenice u Osnovnoj školi “Ivo Andrić” u Banjaluci kao i kod jednog učenika u Mašinskoj školi u Prijedoru.


Špirić je pojasnio da je Ministarstvo finansija i trezora na njegov zahtjev dostavilo podatke o broju isplaćenih plata u septembru 2018. godine i u maju ove godine, iz kojih se jasno vidi da je broj osoba koje su platu primile iz budžeta institucija BiH veći za 583, javlja Srna.\n"To što Zvizdić, rekorder po broju istovremenih i nespojivih izvršnih i zakonodavnih funkcija ne vjeruje tim podacima i što javnost zamajava samo brojem državnih službenika, može proći u njegovoj mahali, ali ne i kod onih koji znaju šta su javne finansije", rekao je Špirić Srni.\n"Ambiciozno Zvizdićevo poređenje sa mnom i vremenom dok sam ja bio predsjedavajući u tehničkom mandatu samo potvrđuje da je mnogo manje ljudi zaposleno za vrijeme dok sam ja bio predsjedavajući", rekao je Špirić.\n"Zvizdić je trebalo da zna da sam podnio ostavku u sred mandata iz principijelnih razloga, a on kabinet napušta samo da bi otputovao o trošku države, a ne zna se ni koga predstavlja. Vraća se slavodobitno da kaže da je Savjet ministata BiH u tehničkom mandatu kredibilan partner za EU, odakle stiže 100 miliona grant sredstava, a ne govori da te donacije prate nekoliko milijardi kredita i kamate evropskih banaka, što nije njegova zasluga već ustaljena praksa", rekao je Špirić.\n"Pošto tvrde da im je stalo do budućnosti ove zemlje, jedini spas za BiH je da se konačno održe stranački izbori u SDA i da sačuvaju pozicije u javnim preduzećima u Sarajevskom kantonu ili pašaluku. Možda nas tada poštede pametovanja, uzaludnih putovanja, podmetanja, platformi i raznih saveza", rekao je Špirić.\nDodikov ponižavajući poziv: Tači zbog Dodika ne dolazi u Sarajevo\tIvica Dačić stiže u Sarajevo


Novi Dacia Logan faza 2 Svjež, funkcionalan i pristupačan | Jabuka.tv\nBez izuzetka, performanse i užitak u vožnji nesebično su praćeni efikasnim rješenjima za ekonomičniju potrošnju. Naime, svi agregati su opremljeni sistemom Energy Smart Managment (ESM) koji omogućuje regeneraciju kočione sile i njeno skladištenje u akumulator. Ovaj sistem omogućava nesmetano korištenje dodatnih potošača u vozilu iako je vozilo isključeno na semaforu. Moderna Stop&Start funkcija omogućav uštedu do 0,2 littra goriva u gradskim uslovima vožnje i manje zagađenje okoline. Istovremeno, dodatna ušteda goriva i manje onečišćenje okoliša do 5 posto omogućeno je ugradnjom indikatora promjene brzine. Kako bi otišao korak dalje, vozač uz aktivaciju ECO tipke (optimizacija obrtnog momenta) može dodatno uštediti do 10 posto goriva. Vrhunska oprema i korisne tehnologije\nDacia Logan\tTvrtka iz Mostara traži deset ljudi za posao\tZimska rasprodaja u Mepas Mallu\tPovezane objave


FORMIRANA NEFORMALNA ZELENA POSLANIČKA GRUPA – ŠDR\nFORMIRANA NEFORMALNA ZELENA POSLANIČKA GRUPA\nObjavljeno: 27. April 2018.\nŠkola demokratskog rukovođenja je u saradnji sa poslanicima Skupštine Crne Gore formirala neformalnu Zelenu poslaničku grupu, a uz podršku njemačke organizacije GIZ (Deutsche Gesellschaft für Internationale Zusammenarbeit GmbH). Cilj ovog projekta jeste da teme zaštite životne sredine, održivog korišćenja energije i energetske efikasnosti, zaštite klime i generalno održivog razvoja, dobiju zasluženi prioritet i nađu se u fokusu prilikom odlučivanja. Uključivanjem u grupu, poslanici će, u saradnji sa civilnim sektorom, doprinijeti ostvarivanju ovog cilja, ali i imati priliku da aktivnim radom utiču na usklađivanje propisa Crne Gore sa evropskim standardima i normama iz navedenih oblasti.\nDo sada je osam poslanika/ca crnogorske Skupštine iz vlasti i opozicije iskazalo interesovanje za ovu grupu potpisivanjem Povelje i nadamo se da će se u narednom periodu njen sastav proširiti priključivanjem poslanika/ca i ostalih političkih partija.\nPoslanicima će uključivanje u ovu grupu omogućiti da: unaprijede svoja znanja iz oblasti zaštite životne sredine, održivog korišćenja energije, energetske efikasnosti, urbane mobilnosti i uopšte održivog razvoja; da se povežu sa svojim kolegama poslanicima, stručnjacima i aktivistima; budu vidljiviji u javnosti i da se povežu sa organizacijama civilnog društva aktivnim u zaštiti životne sredine, održivog korišćenja energije i održivog razvoja.\nU sklopu aktivnosti predviđenih projektom realizovan je radni ručak sa poslanicima tokom kog su prezentovane politike energetske efikasnosti i zašto je ova tema značajna i za društvo i za državu. Takođe, poslanici su izrazili izuzetnu zainteresovanost za rad grupe ističući da bi u narednom periodu bilo poželjno uspostaviti Sekretarijat, ali u aktivnosti uključiti i instituciju Parlamenta. Poslanici su saglasni da su u ovoj oblasti neophodne podsticajne mjere kako bi se politike u ovim oblastima pokrenule naglašavajući i neophodnost političke volje.\nOve aktivnosti, podržane od strane njemačke organizacije za međunarodnu saradnju – GIZ-ovi Otvoreni regionalni fondovi za Jugoistočnu Evropu za Energetsku efikasnost i Biodiverzitet, dio su regionalne inicijative šest zemalja Zapadnog Balkana.


Prijedlog Zakona o doprinosima FBiH spada u zakone koji su dio reformskog puta ka Evropskoj uniji i donosi nekoliko ključnih promjena\nSarajevu, tačnije na Ilidži, danas će biti nastavljena 14. redovna sjednica Predstavničkog doma Parlamenta FBiH, prethodno prekinuta zbog nemogućnosti online održavanja.\nSjednica će biti održana u jednom ilidžanskom hotelu.\nIako je prethodno najavljeno da će danas biti održana 15. sjednica, Kolegij se odlučio za nastavak prekinute 14. sjednice, na kojoj će prema informacijama Patrije biti razmatran Zakon o doprinosima u FBiH.\nPrijedlog Zakona o doprinosima FBiH spada u zakone koji su dio reformskog puta ka Evropskoj uniji i donosi nekoliko ključnih promjena.\nPrva je smanjenje ukupne stope doprinosa, koja sada iznosi ukupno 33% i to: doprinosi za PIO u iznosu od 18,50% osnovice, doprinos za nezaposlenost u iznosu od 1% osnovice, te doprinos za zdravstveno osiguranje u iznosu od 13,50% osnovice.\nDruga novina je da se osnovica proširuje te su sada oporezivi i dodaci na platu koji su do sada bili neoporezivi, poput toplog obroka i dodatka za prevoz.\nVlada FBiH je predložila da to na kraju iznosi 32,5 posto.\nPrema informacijama Novinske agencije Patria Prijedlog zakona o doprinosima danas će dobiti potrebnu većinu, a u skladu s tim traži se vanredna sjednice Doma naroda Parlamenta FBiH, a nezvanično saznajemo da bi ona mogla biti održana u četvrtak.\nOvaj prijedlog zakona Vlada Federacije Bosne i Hercegovine još prošle godine je usvojila i uputila u parlamentarnu proceduru.\nAdnan Smailbegović iz Udruženja poslodavaca FBiH kazao je ranije za Novinsku agenciju Patria da predložena zakonska rješenja treba još doraditi.\n“Predviđeno je da se proširuje poreska osnovica na način da će se oporezovati topli obrok, prevoz, regres i sve bi to imalo karakter plate. To bi se oporezovalo sa doprinosima i to bi vama išlo u penzioni i zdravstveni fond, ali bi se naravno smanjile stope. Neutralna stopa kad se to oporezuje bi iznosila 33 posto to je izračunalo Ministarstvo finansija. Vlada je sad predložila 32,5 posto. To bi značilo smanjenje za svega 0,5 što je rekao bih dosta simbolično. Mi mislimo da ta stopa ne bi smjela preći iznos od 30% i da sve preko toga nije rasterećenje privrede već se dobija neki neutralni efekat. I sa 30% niske plate nisu rasterećene, rasterećuju se veće plaće. Sa 33% bi niske plate bile čak dodatno opterećene i to je socijalno neprihvatljivo. To je naša osnovna zamjerka“, poručio je Smailbegović.\nSjednica Predstavničkog doma FBiH počinje uskoro.\nParlament FederacijeZakon o doprinosima


PROTESTNA NOTA UNESKU ZBOG RADOVA U DEČANIMA | SRNA\nBEOGRAD, 14. AVGUSTA /SRNA/ - Ministarstvo kulture i informisanja Srbije danas je hitno uputilo protestnu notu najvišim zvaničnicima Uneska zbog nezakonitih radova u zaštićenoj zoni manastira Visoki Dečani na Kosovu i Metohiji i zatražilo da odmah zaštite ovaj ugroženi spomenik kulture.\nGeneralni direktor Uneska Odri Azule, zamjenik direktora za kulturu Ernesto Otone i direktor Uneskovog Svjetskog centra za nasljeđe Mehtild Resler u dopisu su pozvani da odmah reaguju.\nMinistarstvo ih je pozvalo da zaštite ovaj objekat kulturnog nasljeđa koji je dio Uneskove Liste ugrožene svjetske kulturne baštine, u skladu sa principima zasnovanim na međunarodnim konvencijama, a posebno na Konvenciji o zaštiti svjetske kulturne i prirodne baštine, kao i na drugim relevantnim preporukama.\nU saopštenju je Ministarstvo kulture i informisanja Srbije najoštrije osudilo ponovni nastavak nezakonitih radova na magistralnom putu Dečani - Plav u zaštićenoj zoni manastira Visoki Dečani.\n"Tim činom još jednom se pokazalo da se na području takozvanog Kosova ne poštuju ni međunarodni zakoni i ugovori ni bilo koji pravni akti", ističe se u saopštenju.\nLokalne albanske vlasti, uz podršku nadležnih u Prištini, počele su intenzivne radove na izgradnji magistralnog puta Dečani - Plav kroz zaštićenu zonu manastira Visoki Dečani, uprkos eksplicitnoj zabrani gradnje magistralnih i tranzitnih puteva kroz specijalne zaštićene zone, saopšteno je ranije iz Eparhije raško-prizrenske.


Srbija otvorila poglavlja 20 i 26 - Bizlife.rs\n13:00 Beograd, 27/02/2017\nSrbija je danas na Međuvladinoj konferenciji u Briselu otvorila dva poglavlja 20 o preduzetništvu i industrijskoj politici i 26 o kulturi i obrazovanju, čime je broj otvorenih poglavlja porastao na osam od 35.\nGlavni cilj je da se uspostavi održivost i povrati povrenje u evropski projekat, a proširenje je deo toga između ostalog jer donosi stabilnost, naveo je on.\nNa pitanje o konkretnom napretku u pregovorima Srbije koji se očekuje tokom predsedavanja njegove zemlje do sredine ove godine nije želeo da iznosi procene, ali je napomenuo da ima napretka u pripremama za poglavlje 29 carinska unija, kao i u poglavljima 6 -pravo privrednih društava i 7 pravo intelektualne svojine.\nČestitao je Srbiji i ministarki za evropske integracije i njenom timu na napretku, i rekao da je potrebno nastaviti reforme u oblastima poput pravosuđa, ekonomije, uprave.\nMinistarka za evropske integracije Jadranka Joksimović rekla je da je ovo “dobra vest za Srbiju”.\n“Nastavljamo evropske integracije, bićemo još efikasniji u budućnosti”, navela je ona, dodajući da i “građani mogu da budu zadovoljni jer je Srbija dobro predstavljena kao ozbiljan kandidat”.\nEvropski komesar za pregovore o proširenjeu Johanes Han rekao je da je ovo druga nevladina konferencija u nekoliko meseci, što pokazuje da se veliki rad isplati, podsetivši time na to da su u decembru otvorena dva poglavlja.\nKako je Han rekao u pitanju je “impresivno dostignuće” i dobro je što je fokus na obrazovanju i preduzetništvu.\nOn je podsetio da Srbija već učestvuje u programima EU u toj oblasti, poput programa Erazmus plus za razmenu studenata i Cosme za finansiranje malih i srednjih preduzeća.


You are at:Home»Prethodna izdanja»2008»31»Upravljanje karijerom: PAEI kôd srpskog GM-a\nAko je san svakog menadžera da postane Generalni Menadžer, koji su preduslovi za to? Za koje poslove treba da bude osposobljen i kakvu strukturu ličnosti treba da poseduje? Odgovor smo potražili u oglasima objavljenim u našoj dnevnoj i specijalizovanoj štampi poslednjih godina. Iznenađujuće je kako je malo – svega desetak – javnih objava potreba u Srbiji za takvim profilom menadžera u petogodišnjem periodu. Objašnjenje se verovatno krije u činjenici da se ljudi za tako visoke pozicije u hijerarhiji upravljanja pronalaze kroz direktnu komunikaciju i/ili dovode iz inostranstva – iz matične kompanije. To je sasvim u skladu sa činjenicom da se na fakultetima u svetu i kod nas ne školuju generalni menadžeri i da se od njih u Evropi traži višegodišnje iskustvo (5-10 godina) kao i da ne budu stariji od 60 niti mlađi od 40 godina.\n“Menadžer je legionar kompanije”, izjavio je Euđenio Sidoli, generalni menadžer Fabrike duvana iz Niša koja posluje u okviru British American Tabaccoa, kada je “prekomandovan” u Španiju po nalogu centrale kompanije. Legionar za 40.000 evra mesečne najamnine. Od tog “legionara” se očekuje da upravlja procesima, resursima, timovima i vezama. U prvom redu od GM-a se zahteva da upravlja proizvodnjom, marketingom (tržištem), prodajom, finansijama, zaposlenima i vezama sa klijentima i zajednicom u kojoj preduzeće deluje. Generalno: GM mora da bude realizator, strateg, kontrolor, inicijator, lider i motivator. To su i osnovne uloge menadžmenta koje definiše učenje dr Isaka Adižesa: rezultat (p), administriranje (a), preduzetništvo (e) i integrisanje (i), odnosno to su elementi menadžersko-liderskog kôda svakog čoveka.\nP – Realizator\nOd GM-a se, pre svega, traži da bude orijentisan na postignuće i u tom smislu upravlja svim poslovima preduzeća. On mora brzo da donosi ispravne odluke u skladu sa izazovnim strateškim ciljevima koje je definisao Upravni odbor kome je odgovoran i o tome ga izveštava podnoseći mu raporte. Pri tome GM mora da bude prodorna osoba sa visokim stepenom nezavisnosti.\nPraćenjem aktivnosti na tržištu, identifikovanjem novih i pružanjem kvalitetne usluge postojećim klijentima GM mora da obezbedi realizaciju svih aktivnosti u dogovorenim rokovima. On mora stalno da preispituje u čemu je njegov mogući doprinos profitabilnosti preduzeća, pa time i sopstvenoj delotvornosti. Da bi to postigao od njega se traži da bude kompetentna, vredna, energična i dinamična ličnost sposobna da radi pod stresom i pritiskom.\nMože se zaključiti da se od GM-a, baš kao i od svakog izvršioca bilo kog posla, na bilo kom nivou hijerarhije, traži da bude efikasan i da je to prvi uslov za njegovo trajanje i uspeh na toj poziciji.\nA – Strateg i kontrolor\nOd GM-a se zahteva da postavi strategiju poslovanja, tržišne tj. marketing strategije i planove te snosi odgovornost za postavljanje strategijskih pravaca. On treba i da izvršava strategiju, tako što organizuje i nadgleda ukupne poslovne aktivnosti preduzeća. Da bi to postigao GM treba da: ima dobar generalni pregled tj. bude realan u sagledavanje potencijala i konkurencije na tržištu, poseduje analitičko mišljenje, organizacione veštine, vrši koordinaciju rada na nivou preduzeća i poslova organizacionih celina-službi, obavlja kontrolu svih poslovnih procesa: rada, rokova i zakonitosti i izrađuje izveštaje za Upravni odbor o svim aspektima poslovanja.\nE – Inicijator i lider\nOd GM-a se očekuje da vodi preduzeće i generiše nove poslovne šanse iniciranjem prodajnih i marketinških aktivnosti. Očekuje se da bude lider sa vizijom poslovne politike koja treba da se zasniva na strateškim ciljevima koje je odredio Upravni odbor. On je zadužen i za implementaciju, sprovođenje te i takve politike.\nGM treba da ispoljava ambiciju, smisao za preduzetništvo, samoinicijativu (da bude preduzimljiv), prihvatanje rizika, inovativnost, kreativne sposobnosti, želja za učenjem i kontinuiranim usavršavanjem. Sažeto – GM treba da poseduje izražene liderske sposobnosti, odnosno da bude snažan i odlučan lider.\nI – Motivator i čuvar dobrog duha firme\nOd GM se očekuje da vodi kadrovsku politiku od regrutovanja do motivisanja. Njemu se poverava nadležnost za sve stimulacione postupke u okviru preduzeća. On treba da motiviše i pruža podršku direktorima hijerarhijski nižih organizacionih jedinica, ali i stotinama radnika kako bi firme (sic!) mogle da rastu. Od njega se traži da očuva dobri duh unutar firme.\nGM očekuje da redovno komunicira sa Upravnim odborom, te da razvija odnose i pregovara sa ključnim kupcima.\nOd kvaliteta važnih za integraciju tj. ujedinjavanje preduzeća GM treba da komunicira, bude spreman na timski rad – vođenje, motivisanje i razvijanje, ohrabruje i motiviše ljude na preuzimanje preduzetničkog rizika radi dostizanja definisanih ciljeva. Da bi to postigao mora da poseduje odlične interpersonalne i pregovaračke veštine\nProfil srpskog menadžera\nNa osnovu analize zahteva koje treba da zadovolji GM i definisanih 48 tačaka karijere (videti brojeve GM 27, 28/29 i 30) u softveru MS-CODE koji služi za utvrđivanje menažersko-liderskog kôda, od Generalnog Menadžera u Srbiji se traži da bude Proizvođač (Paei). “Osoba koja je posvećena svojoj struci i svom radu, i ima znanje na svom polju za donošenje ispravnih odluka. Zna šta treba učiniti i kako bi to trebalo učiniti, i to izvršava. Marljiv je radnik ili saradnik, koji izvršava svoje zadatke i postiže rezultat. Dobro izvršava svoje zadatke, ima jaku potrebu da uspe, da ostvari rezultate.”\nIako na prvi pogled rezultat analize traženog menadžersko-liderskog kôda GM može biti iznenađujući on to nije, osim što je iznenađujuće izrazito mali broj zahteva po pitanju svojstava integracije, kao jedne od ključnih uloga menadžera.\nGM u Srbiji ima za osnovni zadatak postizanje rezultata, pri čemu nije važno koliko ima sposobnosti da oko sebe širi klimu zajedništva. To je i osnovna razlika u traženom profilu GM-a u Srbiji i Evropi. U Evropi se, bar formalno, deklariše da GM treba da poseduje više atributa važnih za ljudsku dimenziju posla: taktičnost, empatiju, razumnost, zrelost i lojalnost, na primer. To potvrđuje i kôd evropskog GM-a koji se traži (analiza podataka skupljenih tokom desetogodišnjeg praćenja oglasa objavljenih u londonskom The Economistu). On treba da bude proizvođač rezultata, ali i taktički lider, Vođa – PaeI, u ostvarenju strateških ciljevima koje su odredili drugi (upravni odbori i stejkholderi, vlasnici i akcionari).\nDakle, bez obzira na visoku hijerarhijsku poziciju u svetu menadžmenta, kao “legionar kompanije” GM je prvenstveno proizvođač rezultata koje postiže kroz druge ljude.


Agencija: Vučićev spot nije kršenje zakona - Dnevni list Danas\n23. mart 2018.\nAgencija: Vučićev spot nije kršenje zakona\nAgencija za borbu protiv korupcije utvrdila je da Aleksandar Vučić nije prekršio odredbu Zakona koja zabranjuje korišćenje javnih resursa za partijsku promociju kada je snimio predizborni spot u biblioteci Narodne skupštine, piše BIRN.\n3Piše: Danas Online 09. septembra 2017. 12.13\nAgencija je donela ovakav zaključak posle postupka koji je vodila na osnovu pitanja koje joj je BIRN uputio 20. marta 2017. godine, nakon što su se pojavile indicije da je stranački predizborni spot, u kojem Vučić svojoj nastavnici Nadi ”Ajkuli“ vraća knjigu pozajmljenu pre 35 godina, snimljen u biblioteci Narodne skupštine Republike Srbije.\nKako član 29. Zakona o Agenciji za borbu protiv korupcije u stavu 2. propisuje da “funkcioner ne može da koristi javne resurse i skupove na kojima učestvuje i susrete koje ima u svojstvu funkcionera, za promociju političkih stranaka, odnosno političkih subjekata“, BIRN je poslao upit Agenciji da li je u konkretnom slučaju Zakon prekršen.\nPosle više od pet meseci stigao je odgovor u kom se navodi da “Narodna skupština ne može izdavati prostorije u zakup, niti zaključivati komercijalne ugovore u tu svrhu, i na taj način ostvarivati sopstveni prihod…“\nMeđutim, uprkos tome i konstatciji da član 29. Zakona ne dozvoljava korišćenje javnih resursa za stranačku promociju, Agencija u dopisu upućenom BIRN-u koji je potpisala v.d. direktora Verka Atanasković, tvrdi da “u konkretnom slučaju nema osnova za odlučivanje o postojanju povrede odredaba Zakona o Agenciji.“\nU objašnjenju se navodi da se Agencija poziva na dopis koji joj je Skupština uputila u aprilu ove godine, nakon pokretanja postupka provere, u kom se poziva na stav 3. istog člana Zakona o Agenciji koji predviđa izuzetke: “Funkcioner može da koristi javne resurse radi zaštite lične bezbednosti, ukoliko je takva upotreba javnih resursa uređena propisima iz te oblasti ili odlukom službi koje se staraju o bezbednosti funkcionera“.\nDalje, navodi se da na osnovu Uredbe o određivanju poslova bezbednosne zaštite određenih lica i objekata, predsednik Vlade ima pravo na bezbednosnu zaštitu i da je pod bezbednosnom zaštitom i zgrada Narodne skupštine.\n“Imajući u vidu da je Uredbom uređeno pitanje bezbednosne zaštite određenih lica i objekata, kao i nespornu činjenicu da je Aleksandar Vučić tokom vršenja javne funkcije predsednika Vlade imao pravo na bezbednosnu zaštitu, pa samim tim je to pravo imao i tokom snimanja navedenog spota u Bibilioteci koja je u krugu objekata koji imaju bezbednosnu zaštitu“, zaključuje se u dopisu Agencije BIRN-u.\nNemanja Nenadić iz Transparentnosti Srbija ocenjuje da stav Agencije za borbu protiv korupcije nije valjano obrazložen.\n“U ovom slučaju okolnost da je Vučić kao premijer uživao bezbednosnu zaštitu i da se objekat Narodne skupštine bezbednosno štiti, nisu od značaja za utvrđivanje poštovanja zakona. Van svake sumnje je da bi Vučić uživao bezbednosnu zaštitu i da je spot, umesto u skupštinskoj biblioteci, snimao u nekoj javnoj biblioteci koja se inače ne štiti, ili u biblioteci nekog fakulteta u privatnom vlasništvu”, istako je Nenadić za BIRN.\nNije pominjao stranku, pa nije prekršio zakon\nPored toga, Agencija je utvrdila i da Aleksandar Vučić nije prekršio Zakon ni u više javnih nastupa tokom predizborne kampanje, kao na primer prilikom posete Federike Mogerini Narodnoj skupštini, prilikom službenih poseta Velikoj Plani, novom centru kompanije Etihad i privatnom gazdinstvu Ćirić Agro u Titelu.\nAgencija je zauzela stav da prilikom davanja izjava Vučić nije promovisao političku partiju kojoj pripada i njen program niti je u ovim situacijama naveo ime stranke čiji je predsednik, što bi predstavljalo povredu zakona.\nNa isti način ocenjena je i Vučićeva izjava bečkom Standardu u kojem je rekao da je odluku o kandidaturi na predsedničkim izborima doneo zbog stabilnosti u zemlji i naveo da bi u protivnom bila velika verovatnoća da SNS izgubi izbore, čime bi se dozvolilo nekim ljudima da vrate zemlju u prošlost…“\nPrema tumačenju koje je dostavljeno BIRN-u, u ovom slučaju radi se o odgovoru na novinarsko pitanje, čime nije prekršen zakon.\naleksandar vucic, birnBeograd\n09. septembra 2017. u 12.56\nDa li se iz ove presude može izvući zaključak da je tokom izborne kampanje 2012 mogao otići u rezidenciju Tomislava Nikolića is snimiti spot u kojem bi bio prilazan kako navodno već obavlja i tu funkciju!\n09. septembra 2017. u 20.23\n09. septembra 2017. u 20.36\nJasno je da nije bilo krsenja zakona…\nŠapić u Novom Beogradu 26 odsto, Đilas na Vračaru 30 odsto\nIZBORI UŽIVO: CRTA - SNS prvi sa 44,9 odsto, Đilas drugi sa 19 (VIDEO)\nDžaba histerija Vučićevića na Pinku - Andrej je, ipak, bio u Mitrovici\nKoje su javne ličnosti podržale SNS\nSve više dokaza o kupovini glasova\nŽeljko Mitrović: Ako budem reagovao, neće im biti dobro\nSNS: Fotomontaža predsednika sa magarcem - političko oružje\nVilijams i Tik moraće, prema odluci suda, da isplate porodici Gej odštetu od 5,3 miliona dolara.\nhttps://t.co/rkNObqpk5T via @OnlineDanas\n*Jedna jedina teorija ostaje za Milevu a to je teorija tuge\nhttps://t.co/EQJCWGP7iD via @OnlineDanas\nKo pucanjem iz vatrenog ili drugog oružja narušava javni red i mir, ili ugrožava sigurnost građana, kazniće se novč… https://t.co/tyyYBdNDhP


RTS :: Nema besplatnog ručka – za smeštaj u Trampovom golf klubu Tajnoj službi naplaćeno 10.000 dolara\nSvet poznatih Nema besplatnog ručka – za smeštaj u Trampovom golf klubu Tajnoj službi naplaćeno 10.000 dolara\nčetvrtak, 08. jul 2021, 23:00 -> 23:09\nNema besplatnog ručka – za smeštaj u Trampovom golf klubu Tajnoj službi naplaćeno 10.000 dolara\nBivši američki predsednik Donald Tramp naplatio je u maju pripadnicima Tajne službe skoro 10.200 dolara za korišćenje soba za goste u njegovom golf klubu u Nju Džersiju, pokazuju novoobjavljeni zapisi.\nNaknade za sobe u klubu u Bedminsteru iznosile su tačno 10.199,52 dolara za 18-dnevni boravak, oko 566 dolara po noćenju u odmaralištu, prenosi Gardijan navode Vašington posta.\nTajna služba je objavila dokumenta, ali i obrazac za rezervaciju koji je pokrivao period od 28. maja do 1. jula, kao i račune odmarališnih taksi u iznosu od 3.400 američkih dolara za januar, februar i početak maja. Agencija nije otkrila razlog za te optužbe, koje su postavljene pre Trampovog dolaska.\nNaplaćivanje smeštaja nije novost, jer je Tramp često naplaćivao tajnoj službi sobe koje su koristili njeni agenti, čak i tokom svog mandata, navodi Vašington post.\nTrenutno ne postoje zakonske odredbe koje sprečavaju Trampa i njegovu kompaniju da zahtevaju da Tajna služba plati zakup smeštaja na njegovim posedima.\nPo zakonu je Tajna služba dužna da plati sve što je potrebno za iznajmljivanje soba u blizini klijenata.\nAktuelni američki predsednik Džo Bajden je jedina druga zaštićena osoba koja je naplatila smeštaj Tajnoj službi. Dok je bio potpredsednik, Bajden je mesečno naplaćivao 2.200 dolara za korišćenje vikendice na njegovom imanju u Delavaru.\nMeđutim, otkako je postao predsednik, Bajden nije naplaćivao kiriju Tajnoj službi.\nObjavljivanje tih računa dolazi u trenutku kada su državni tužioci Njujorka najavili krivične prijave protiv Trampove organizacije zbog njenog poslovanja.\nKompanija i njen glavni finansijski direktor Alen Vajselberg optuženi su za krivična dela povezana sa porezima. Vajselberg i kompanija su se prošle nedelje izjasnili da nisu krivi.


Rekonstrukcija starog puta Danilovgrad Podgorica - Volim Danilovgrad\nNaslovna - Novosti - Društvo - Rekonstrukcija starog puta Danilovgrad Podgorica\nKovačević je navela da se početak radova, ukoliko ne bude problema sa tenderom, može očekivati do kraja ove, najkasnije do početka naredne godine.\n“Sredstva za rekonstrukciju ovog dijela puta u iznosu od dva miliona i nekoliko stotina hiljada eura obezbijeđena su kapitalnim budžetom. Projekat je završen i u toku je raspisivanje tendera za izbor izvođača radova.\nMi očekujemo da će radovi na dobrobit građana, prije svega Danilovgrada i Podgorice, početi do kraja ove, najkasnije početkom naredne godine. Stari put od ZIKS-a do Podgorice je u veoma lošem stanju, imali smo čak i nekoliko udesa sa teškim posljedicama.\nOpština Danilovgrad je podigla kredite i zadužila se te je rekonstruisala put do ZIKS-a, a preostalio dio ove dionice, koja je duga nekoliko kilometara je kritičan”, saopštila je Kovačević.\nOna je dodala da su posljednja dva, tri mjeseca insistirali kod Direkcije za saobraćaj da se što prije izabere izvođač radova, čime bi se krenulo u realizaciju projekta na koji čekaju dugi niz godina.\nTagoviDanilovgrad Podgorica Rekonstrukcija saobracaj\nPrethodno MIHOLJSKO LJETO: Evo kakvo nas vrijeme očekuje tokom ove nedjelje\nSledeće I danas do 28 stepeni\nZavršen tender za stari put ka Danilovgradu, uskoro će se znati ko će raditi


Vesti online / Sport / Fudbal / Flamini pohvalio rekordera Vengera\nOzil, Suraez i Flamini\nGradski derbi između Čelzija i Arsenala na Stamford Bridžu igra se u subotu od 13.45 i to će biti Vengerova 1.000 utakmica na klupi "tobdžija".\n"To je neverovatno dostignuće. On je veoma značajan Arsenalu i do sada je postigao mnogo toga. Zna šta želi, od početka i dolaska u Arsenal ima viziju koja se nije promenila. Venger tačno zna kako želi da igra njegova ekipa", rekao je Flamini, preneli su britanski mediji.\nVenger je trenirao Nansi, Monako i Nagoju, odakle je 1996. godine prešao u Arsenal. Flamini je igrao za Arsenal kada je klub poslednji put osvojio trofej, 2005. godine FA kup, a 2008. godine prešao je u Milan, da bi se pet godina kasnije vratio u Arsenal.\n"Nije se promenio, njegova filozofija ostala je ista i zato mi je bilo lako da se vratim i izborim mesto u prvom timu", rekao je Flamini i dodao da bi voleo da ekipa ove godine trofejom nagradi Vengerovu odanost klubu.\nArsenal je trenutno treći na tabeli Premijer lige sa četiri boda zaostatka za vodećim Čelzijem, ali i utakmicom manje. Liverpul ima takođe 62 boda i utakmicu manje, dok je Mančester siti četvrti na tabeli sa 60 bodova, ali ima i tri utakmice manje od Čelzija.\n"Imamo još utakmica koje neće biti lake, pošto se i Čelzi i Mančester siti bore za titulu. Veoma je važno da ne gubite bodove, pošto sada to nije maratonska trka nego sprint. Želimo da pobedimo u svakoj utakmici do kraja. Šampionska titula je cilj, ali igramo i u FA kupu i možemo tu nešto da uradimo", rekao je francuski fudbaler.\n"Ovo je velika prilika, svi čekaju titulu, mnogo se priča o tome. Sve je u našim rukama, učinićemo sve kako bismo ove godine bili šampioni", dodao je Flamini.\nFUDBAL Veliki jubilej Arsena Vengera – 1.000 utakmica na kormilu Arsenala!\nFUDBAL Venger: Do kraja trenerske karijere u Engleskoj


Zeljković: Predložićemo da se lica sa blažim simptomima ne testiraju /VIDEO/ - NTV Arena\nZeljković: Predložićemo da se lica sa blažim simptomima ne testiraju /VIDEO/\nU Srpskoj je od posljedica virusa korona u protekla 24 časa preminulo 16 osoba, što posebno zabrinjava rekao je danas Branislav Zeljković, direktor Instituta za javno zdravstvo RS.\nZeljković je naveo da su testirana 1.254 laboratorijska uzorka, A virus korona potvrđen kod 646 osoba u Srpskoj, što znači da je 51 odsto njih pozitivno na virus korona. Institut će predložiti da se lica sa blagom kliničkom slikom ne testiraju, već da budu u izolaciji.\nPopunjavaju se brzo i bolnički kapaciteti, što dodatno zabrinjava, pa se i dalje apeluje na strogo poštovanje mjera.\nZdravstveni sistem u Srpskoj je stabilan bez obzira na veliki priliv pacijenata, poručio je danas direktor UKC RS Vlado Đajić.\nU Federaciji BiH danas je registrovano najmanje 809 novozaraženih i 19 smrtnih slučajeva.\nVlada Njemačke donirala je bolnicama u BiH 12 respiratora, u vrijednosti od 350.000 evra.\nPrekid nastave uslijediće u sedmici nakon održavanja lokalnih izbora, a koliko će dana trajati taj prekid, nije moguće precizirati u ovom trenutku, izjavio je gradonačelnik Banjaluke Igor Radojičić. U većini škola će se nalaziti glasačka mjesta i potrebno je vrijeme da se objekti dezinfikuju, rekkao je on.\nTags: bih, fbih, institut za javno zdravstvo, koronavirus, rs, zemlja\nPodrška Univerzitetu i studentima – ulaganje u razvoj\nTreći talas epidemije, virus ostavlja velike posljedice na plućima /VIDEO/


Gađali smo Irance, Rusi pokušali da spreče incident - Sputnjik Srbija\n10:55 28 Januar 2021\nGađali smo Irance, Rusi pokušali da spreče incident\n21:05 19.05.2017 (osveženo 22:08 19.05.2017) Preuzmite kraći link\nAmerički ministar odbrane Džejms Matis izjavio je da je napad međunarodne koalicije na čelu sa SAD na sirijske vladine snage u četvrtak bio usmeren na snage pod komandom Irana. Matis je ponovio da Pentagon pretpostavlja da je Rusija pokušala da spreči incident.\nNapad koalicije na vladine snage u Siriji treba razmotriti u Ženevi\n„To su odbrambena dejstva naših snaga koja su bila neophodna nakon ofanzivnih manevara uz primenu oružja koje su vodile snage pod, kako pretpostavljamo, komandom Irana. Ne znam da li su na licu mesta bili sami Iranci. To su bile snage pod komandom Iranaca unutar utvrđene, dogovorene zone za izbegavanje sukoba. Smatramo da su oni prodrli u tu zonu uprkos savetu Rusa. To takođe ne mogu da potvrdim, ali mislim da su Rusi pokušali da ih ubede“, rekao je Matis.\nŠef Pentagona je istakao da je američki predsednik Donald Tramp naložio da se intenzivira borba protiv DAEŠ-a.\n„Predsednik Tramp je naložio da Ministarstvo odbrane na čelu svih ministarstava detaljno preispita kampanju. Pripremili smo izveštaj i nakon pregleda on je naložio da se povede pojačana kampanja protiv DAEŠ-a“, rekao je Matis i dodao da su snage međunarodne antiterorističke koalicije na čelu sa SAD prešle na novu taktiku borbe protiv DAEŠ-a u Siriji i Iraku.\n„U ovom trenutku trošimo određeno vreme na njihovo opkoljavanje. Radimo to zato što inostrani borci u sastavu DAEŠ-a predstavljaju stratešku pretnju ukoliko se vrate u Kuala Lumpur, Pariz, Detroit“, rekao je Matis na konferenciji za novinare.\nRanije, podsetio je on, snage koalicije su se bavile potiskivanjem terorista iz oblasti koje su bile pod njihovom kontrolom.\nNovi napad Amerikanaca — ima mrtvih Sirijaca (video)\nSpecijalni predstavnik američkog predsednika za saradnju s drugim zemljama u borbi protiv DAEŠ-a Bret Makgurk izjavio je da je ruska strana u pregovorima o sprečavanju sukoba na sirijskom tlu puna entuzijazma i spremna za saradnju isto kao i američka.\n„Dobro ste primetili da se situacija na tlu komplikuje, ali smo sposobni za saradnju radi sprečavanja sukoba. Imamo predlog i u ovom trenutku radimo s Rusijom na njemu. Neću vam saopštavati detalje, ali Rusi su puni entuzijazma kao i mi“, rekao je Makgurk novinarima.\nDanford: Napad se neće ponoviti\nŠef američkog Generalštaba, general Džozef Danford, izjavio je ranije na toj konferenciji za novinare da uverava Rusiju da se napad na Siriju neće ponoviti ukoliko ne bude pretnje američkim snagama.\nLavrov: Napad koalicije SAD na Siriju protivzakonit\n„Naši komandanti na lokalu su smatrali da su u tom trenutku u opasnosti, a pravila vojnih dejstava su im dozvoljavala da to učine. Obnovili smo komunikaciju s Rusijom, sada razgovaramo na svim nivoima da ne bismo ponavljali slične incidente u budućnosti. Sinoć sam se obavezao da se nešto slično neće ponoviti, ukoliko ne bude opasnosti za naše snage“, naveo je Danford na konferenciji za novinare u Vašingtonu.\nDanford je istakao da SAD smatraju da Rusija aktivno radi na tome da izbegne sukobe s američkim snagama u Siriji.\nMeđunarodna koalicija na čelu sa SAD bombardovala je u četvrtak sirijske vladine snage u oblasti Tanfa. Šef ruske diplomatije Sergej Lavrov je ovaj napad okarakterisao kao nelegitiman i protivzakonit.\namerički general, američki napad na Siriju, komunikacija, američki generalštab, Džejms Matis, Džozef Danford, Sirija, Iran


Radojičić: Izvođač da što prije završi izgradnju “Zelenog mosta”\nNaslovna/Banjaluka/Radojičić: Izvođač da što prije završi izgradnju “Zelenog mosta”\nBANJALUKA – Gradonačelnik Banjaluke Igor Radojičić rekao je da grad insistira da izvođač što prije završi izgradnju “Zelenog mosta”, budući da je danas istekao drugi rok.\nGradnja “Zelenog mosta” provbitno je trebalo da bude završena krajem prošle godine, ali izvođač, preduzeće “Prijedor-putevi”, nije ispoštovao taj rok, pa je dat novi, sredina aprila.\n“Rok za završetak mosta je 15. april, a zahtjeva za produženje nije bilo”, rekao je Radojičić novinarima.\nOn je naveo da je obrazloženje izvođača to da se u zimskoj sezoni nije ni moglo raditi dva-tri mjeseca, te istakao da je i prilaz gradilištu bio prilično kompleksan zbog čega je izgubljeno dosta vremena, ali da je osnovna primjedba izvođaču da u određenom periodu nije bilo dovoljno radnika.\nRadojičić je izrazio nadu da će radovi biti završeni ovog proljeća i da će Banjalučani dobiti potpuno nov, savremeni most.\nOd juna 2017. zabranjen je saobraćaj za vozila na starom Zelenom mostu, jer je ustanovljeno da je njegova konstrukcija trula. Od tada su i počele pripreme za gradnju novog.\nUgovor za novi most je potpisan sredinom juna prošle godine, nakon čega je uslijedilo uklanjanje starog i gradnja novog.\nNovi most treba da bude dugačak 80 metara i širok 14 metara. Prema projektu, imaće dvije saobraćajne trake, a predviđene su obostrane pješačke i biciklističke trake, kao i vidikovac i moderna rasvjeta.\nBanjaluka gradonačelnik most Prijedor putevi radovi rasvjeta saobraćaj\nVozio u kontra smjeru na banjalučkom tranzitu\nČetvrtak, 19. April, 2018.\nStanić: Zbog korumpirane politike, mali poljoprivredni proizvođači u Srpskoj dotakli dno\nNedjelja, 1. Juli, 2018.\nKasne radovi: Novi Zeleni most tek u aprilu\nSubota, 15. Decembar, 2018.\nČetiri nove staze za turiste i avanturiste u Banjaluci\nSubota, 20. Oktobar, 2018.\nGrad traži zakupca za jedan od najatraktivnijih prostora u gradu\nUtorak, 5. Februar, 2019.\nZabranjen prevoz eksplozivnih materija na području Banjaluke\nČetvrtak, 4. Oktobar, 2018.\nŠvajcarska kompanija kupila potraživanja RS u fabrici “Birač”\nMasovna tuča na Baščaršiji, jedna osoba teže povrijeđena Ponedjeljak, 22. Juli, 2019.\nOmarska na dobrom putu da postane opština četvrti put Ponedjeljak, 22. Juli, 2019.\nDnevni horoskop za 23. juli 2019: Ovan mijenja radno mjesto, Djevica napreduje, Jarac rizikuje…\nLoša godina za pšenicu u Srpskoj\nFirefox bi uskoro mogao dobiti &#039;Tor mode&#039; dodatak\nJužna Koreja ispalila hice upozorenja zbog ruskog aviona


Mile Ilic : Južne vesti\nEkspoze Sotirovski - od opere do novih puteva, bivši čelnici se ne slažu da je Niš decenijama urušavan\n15:18, 25. 8. 2020.\nDa je Niš decenijama urušavan, a da je obnovu grada započeo SNS, kako je rekla u svom ekspozeu nova gradonačelnica Dragana Sotirovski, nisu saglasni bivši čelnici Niša - Goran Ćirić iz DS-a i Mile Ilić iz SPS-a. Obećanja iz Sotirovskinog ambicioznog ekspozea Danijel Dašić iz NKD-a ocenjuje kao prodaju bajke o nastupajućem zlatnom dobu.\nMile Ilić novi zamenik predsednika niške Skupštine\n09:14, 11. 7. 2016.\nNakon dva mandata tokom kojih je predsedavao niškim parlamentom, Mile Ilić (SPS) na jutrošnjoj sednici izabran je za zamenika predsednika. Za njega je glasalo 45 odbornika.\nPerišić šef odborničke grupe SNS, Ilić Rajkovićev zamenik\n14:45, 29. 6. 2016.\nDo sada dva vodeća čoveka Niša, gradonačelnik Zoran Perišić i predsednik Skupštine MIle Ilić po svemu sudeći u narednom periodu biće na drugim funkcijama, ali neće imati ključna mesta u Gradu kao u prethodne 4 godine.\nSporni opštinski izbori u Nišu\n12:05, 20. 4. 2016.\nDok je za narodne poslanike i odbornike u skupštinama gradova i opština izbore još 7. marta raspisala predsednica Skupštine Srbije, Nišlije će 24. aprila glasati i za odbornike u gradskim opštinama - iako te izbore niko nije raspisao.\n"Koalicija za Niš" traži ostavku predsednika Skupštine\n10:28, 24. 11. 2015.\nNakon dešavanja na poslednjoj sednici niškog parlamenta, kršenja određenih zakonitosti i Poslovnika o radu niške Skupštine i izbegavanja odgovornosti, “Koalicija za Niš” traži smenu predsednika niškog parlamenta Mileta Ilića.\nPerišić i Ilić sumirali rezultate\n15:40, 29. 12. 2014.\nNa završnoj konferenciji za novinare gradonačelnik Niša Zoran Perišić govorio je o projektima koji su urađeni tokom godine, dok je predsednik niške Skupštine Mile Ilić naglasio je doneto preko 300 različitih odluka i akata.\nIlić: Naložio sam Upravi da preispita odluku\n09:17, 29. 4. 2014.\nPovodom stava LAF-a da je dodeljivanje poslova niškom Vodovodu bez tendera nezakonito, predsednik Skupštine Grada Mile Ilić rekao je da je naložio Upravi za komunalne delatnosti da preispita zakonitost odluke.\nIlić: Ko se igra sa autoritetom Skupštine?\n15:08, 23. 4. 2014.\nPredsednik niške Skupštine Mile Ilić oštro je kritikovao rad načelnika Uprave za finansije i njegovo, kako je rekao, nepoštovanje skupštinskih odluka.\n14:05, 18. 11. 2013.\nRadnički kandidat za nagradu "11. januar"\n17:04, 5. 11. 2013.\nPredsednik Skupštine Grada Mile Ilić rekao je da će predložiti da najveće priznanje Niša dobije Fudbalski klub sa Čair koji je ove godine proslavio 90. rođendan.\nUskoro bez duplih imena ulica u Nišu\n10:24, 1. 11. 2013.\n11 Novoprojektovanih, 7 Jastrebačkih i 6 Topličkih ulica u Nišu od Nove godine trebalo bi da budu prošlost. Gradska vlast najavljuje rešavanje tog problema.\nI Mile Ilić za skraćenje festivala\n10:02, 25. 10. 2013.\nOdgovarajući na pitanja novinara predsednik niške Skupštine Mile Ilić rekao je da nije za ukidanje gradskih festivala, ali da nema ništa protiv njihovog skraćenja.\nEparhija: Poziv stigao kasno\n12:19, 26. 6. 2013.\nJedino predstavnik Eparhije niške nije prisustvovao sastanku poglavarima verskih zajednica sa predsednikom Skupštine Grada Niša Miletom Ilićem. Iz Eparhije kažu da su poziv dobili kasno.\nUskoro čistije Jevrejsko groblje\n14:01, 25. 6. 2013.\nPredsednik Skupštine grada Mile Ilić najavio je da će problem održavanja Jevrejskog groblja u Nišu biti rešen naredne godine.\n14:19, 18. 6. 2013.\nOd subote, 22. juna i nadalje vozila sa oznakama invalidnih lica moći će unutar niškog Novog groblja da uđu bez naknade.\n00:00, 22. 5. 2013.\nNove direktore javnih preduzeća i ustanova, nakon konkursa biraće posebna petočlana Komisija, rekao je gostujući u emisiji "15 minuta" predsednik Skupštine Grada Niša Mile Ilić.


Kancelarije za najam u Kancelarije i Coworking Prostori Niš - Think Innovative 18000 Niš, Bulevar Svetog cara Konstantina Rd 80\n18000 Niš, Bulevar Svetog cara Konstantina Rd 80\nWorkstations for rent: 160\nStopa popunjenosti: 19%\nTotal workstations: 40 €/wst/mesec + PDV\nThink Innovative vam nudi nekoliko opcija u vezi sa tipom prostora koji želite da iznajmite. Uz mesečnu pretplatu možete birati od kompletno opremljenih kancelarija, do mesta u coworking prostoru koje je opremljeno radnim stolom sa fijokarom i ormarićem.\nUkoliko želite da ovaj prostor koristite po potrebi, omogućili smo vam i dnevno korišćenje uz simboličnu naknadu. Osim upotrebe štampača, privatnih kabina za važne telefonske razgovore i sala za sastanke, objekat svakom korisniku obezbeđuje i kutak za odlaganje dokumenata, kao i usluge prijema i klasifikovanja pošte. Ovo se može obaviti na prijemnom pultu svakog dana od 9 do 17 časova.\nOno što čini još jednu veliku razliku između ovakvih poslovnih prostora i tradicionalnih kancelarija jeste to što su otvorene 24 časa dnevno, tako da svoje vreme možete u potunosti organizovati prema svojim potrebama.\nOvaj moderan poslovni objekat smešten je u Bulevaru Cara Konstantina 80-86, blizu centralnih gradskih lokacija, a opet izdvojen od gradske vreve i buke. Objekat je lako dostupan iz svih delova grada, a poseduje i kafić i teretanu, tako da nećete morati da napuštate ovu poslovnu oazu ukoliko želite da napravite predah ili se rekreirate u slobodno vreme. Stajališta gradskog prevoza nalaze se na samo par minuta hoda od poslovnog prostora, tako da možete doći iz bilo kog dela grada za vrlo kratko vreme. Neke od najbližih autobuskih stajališta su Elektronska Industrija i Agrogradnja, dok do aerodroma Konstantin Veliki u Nišu možete stići za manje od 30 minuta. Osim toga, ne morate brinuti ni o parking mestu za vas i vaše poslovne saradnike, jer vam je na raspolaganju prostran parking, a ukoliko umesto automobila birate bicikl ili moped, parking nudi i posebno obeležena mesta za iste.\n- 18000 Niš, Bulevar Svetog cara Konstantina Rd 80\nThink Innovative vam nudi nekoliko opcija u vezi sa tipom prostora koji želite da iznajmite. Uz mesečnu pretplatu možete birati od kompletno opremljenih kancelarija, do mesta u coworking prostoru koje je opremljeno radnim stolom sa fijokarom i ormarićem. Ukoliko želite da ovaj prostor koristite po potrebi, omogućili smo vam i dnevno korišćenje uz simboličnu naknadu. Osim upotrebe štampača, privatnih kabina za važne telefonske razgovore i sala za sastanke, objekat svakom korisniku obezbeđuje i kutak za odlaganje dokumenata, kao i usluge prijema i klasifikovanja pošte. Ovo se može obaviti na prijemnom pultu svakog dana od 9 do 17 časova. Ono što čini još jednu veliku razliku između ovakvih poslovnih prostora i tradicionalnih kancelarija jeste to što su otvorene 24 časa dnevno, tako da svoje vreme možete u potunosti organizovati prema svojim potrebama.


Rebić: Privedeno 18 osoba, besmisleno tražiti od policije da ih pusti na slobodu | Ekspres.net\nRebić je za RTS kazao da su tri osobe zadržana u pritvoru jer su nasilno ušle u RTS, pretila motornom testreom, razbila staklo i “bezobzirno se ponašali prema zaposlenima u RTS-u i policijskim službenicimana”.On je kazao i da je zbog prekršaja pred nadležnim sudovima sedam osoba hitno procesuirano, od kojih je šestoro osudjeno na 30 dana zatvora, a jedna osoba na novčanu kaznu.\n“To nisu deca, svi uhapšeni imaju do 20, pa čak i više od 40 godina”, rekao je Rebić.\nRebić je kazao i da su besmisleni protesti ispred zgrade Policijske uprave za Grad Beograd i jučerašnji zahtevi da se uhapšeni puste na slobodu, jer policija ne odlučuje o tome.\n“Srbija je pravna država, jasno je da policija ne može da se meša u donošenje odluka drugih organa. Nerealno je očekivati da načelnik policije pozove sud”, rekao je Rebić.\nOn je kazao i da ukoliko se nastave protesti na “nedemokratski način”, na njima će biti angažovano više policije.\nTags hapšenjepolicijaProtestVladimir Rebić\nPOLICIJSKA AKCIJA U BEOGRADU I SUBOTICI: Četvorica pala zbog kokaina (FOTO) MILAN ZARUBICA UHAPŠEN U MAKEDONIJI: U Tetovu stvorio fabriku za proizvodnju ekstazija, zaplenjeno 300 kg tableta UOČI INAUGURACIJE: Ruska policija uhapsila Navaljnog i više od 350 demonstranata protiv Putina BILANS SINOĆNJEG UPADA OPOZICIJE U RTS: Demonstranti izgurali obezbeđenje, razbijena stakla i oštećen automobil


Blace plače za malom Nadom – svi odaju počast - Blace Info Press\nBlace plače za malom Nadom – svi odaju počast\nAutor: Gorica Šegović · Objavljeno: 29. februara 2016. · Updated 7. marta 2016.\nUčenici osnovne škole „ Stojan Novaković“ iz Blaca, srednje škole Blace, mnogobrojni građani., drugovi, oni koji su je poznavali i oni koji nisu..i danas u 10 časova okupili su se na mestu gde je u subotu oko 21 čas, u glavnoj ulici u Blacu, tragično nastradala dvanaestogodišnja Nada Bogićević, kako bi joj odali počast i upalili sveće.\nKako je najavljeno, građani će se istim povodom okupiti i večeras u 21 čas i na mestu gde je dvanaestogodišnja Nada tragično izgubila život, ponovo joj odati počast.\n-Nada Bogićević život je izgubila u saobraćajnoj nesreći koja se dogodila u subotu oko 21 sat .Nju je vozilom marke golf pregazio Nikola Bošković (24) iz Blaca, dok je prelazila ulicu na obeleženom pešačkom prelazu. Vozač je bio pod dejstvom alkohola a nakon nesreće se udaljio sa mesta nesreće.\nSledeća vest Učenici O.Š Stojan Novaković zatražili odgovor od nadležnih u PU Blace – Da li je ovo moralo da se desi?\nPredhodna vest U opštini Blace sutra Dan žalosti


Gotovo 3.000 ljudi je digitalno poslalo svoje podatke za kredite Mobi banci – Elektronsko bankarstvo\nGotovo 3.000 ljudi je digitalno poslalo svoje podatke za kredite Mobi banci\nPosle izdavanja više od 100 hiljada potpuno onlajn kredita, Mobi banka je dostigla i prekretnicu od 100 miliona ostvarenih transakcija i više od 670 hiljada korisnika, rekao je Pavel Maco, predsednik Izvršnog odbora Mobi banke u intervjuu za Svet bankarstva.\nKao pionir u oblasti digitalnog bankarstva, Mobi banka je građanima Srbije prvi put ponudila potpuno digitalne bankarske usluge. Danas čak 670.000 korisnika obavlja svoje transakcije putem Mobi aplikacije, a procenjuje se da će do kraja godine taj broj porasti na čak 750 hiljada. Predsednik Izvršnog odbora Mobi banke osvrnuo se i na trend mikrokreditiranja za koji ističe da postoji odlična osnova za dalje razvijanje ove usluge.\n„Prosečna bruto plata u Srbiji iznosi gotovo 98 hiljada dinara i u konstantnom je porastu. Istovremeno, krediti za opšte tehnološke uređaje u najvećem broju slučajeva ne prelaze 200 hiljada dinara. Shodno tome, iznos dve prosečne bruto plate predstavlja dovoljan iznos koji bi pospešio mikrokreditiranje uređaja za građane Srbije“, rekao je Maco.\nTrenutno, mikro krediti se u Mobi banci izdaju za kupovinu digitalnih uređaja, te je banka zajedno sa kompanijom Yetell do sada odobrila čak 460.000 kreditnih partija.\n„Naša štednja u dinarima premašivala je i 90 odsto u prethodnim godinama, a trenutno naši klijenti drže 70 odsto svojih štednih uloga u domaćoj valuti. Svakako je stabilnost kursa bila glavni motivator za ovakve trendove kada je dinarizacija u pitanju. Ne znam koji podatak može bolje da odrazi snagu dinara, ali i veštinu i ispravnost politike Narodne banke Srbije i našeg guvernera Jorgovanke Tabaković“, naglasio je Maco.\n„Drago mi je da smo partneri u promovisanju usluga eUprave generalno. Za veoma kratak period, gotovo 3.000 ljudi nam je digitalno poslalo svoje podatke za kredite i izdali smo skoro 4.000 kredencijala za registrovanje na eUpravu“, rekao je Maco.\nKorisnički servis Mobi banke godišnje odgovori na više od 400 hiljada poziva, od čega čak 73,85 odsto korisnika odgovor dobije u roku od 20 sekundi, a da bi period tranzicije ka digitalnom bio uspešan, uspostavljena je i mreža od 40 bankarskih savetnika u 28 gradova koji su na raspolaganju za sva pitanja klijenata u vezi sa ponudom.\nbranko\t2022-06-16T11:19:26+00:00\t16-06-2022|Tagovi: eUprava, krediti, Mobi banka, Pavel Maco|


Gradovi Banjaluka, Beograd i Novi Sad imaju neraskidive veze i odličnu saradnju u svim oblastima, a tom saradnjom i stvaranjem jedinstvenog kulturnog prostora ne ugrožavaju dejtonsku BiH, niti bilo koga, nego samo pomažu jedni drugima, ocijenili su gradonačelnici Banjaluke Igor Radojičić, Novog Sada Miloš Vučević i zamjenik gradonačelnika Beograda Goran Vesić.\nGovoreći na manifestaciji "Dani Srpske u Srbiji", koja se zbog epidemije ove godine organizuje u formi tv-emisija na RTRS-u, RTS i više od 40 lokalnih tv stanica u Srbiji, Radojičić je podsjetio da su Banjaluka i novi Sad već gradovi pobratimi, a da predstoji da u narednom periodu bude potpisana i Povelja o bratimljenju Banjaluke i Beograda.\n"Želimo da povežemo omladinski sektor, omladinske organizacije, univerzitete, sport, da u narednih nekoliko godina radimo na toj ideji da Banjaluka konkuriše za Evropsku prijestonicu mladih", dodao je Radojičić.\n"Sada u Banjaluci razmatramo lokaciju, radimo sa Ministarstvom nauke o prvom naučno-tehnološkom parku u Banjaluci"“, naveo je Radojičić, te dodao da sa gradonačelnicima Beograda i Novog Sada razgovara i o komunalnim pitanjima, jer Banjaluka ulazi u velike projekte kao što su vodosnabdijevanje i prerada otpadnih voda, u čemu Beograd i Novi Sad imaju velika iskustva.\nU četvrtoj emisiji predstavljen je grad Banjaluka, kao i grupa "Miro i viteški ples", zatim proizvođači kraft piva Mikola Gajić i Ljubomir Marić, glumac Aleksandar Stojković je recitovao pjesmu Branka Ćopića "Mala moja i Bosanske Krupe", Nacionalni teniski centar, a kao mladi heroj predstavljena je Anastasija Tomić, mlada slikarka.\nManifestacija "Dani Srpske u Srbiji" ove godine se rvi put, umjesto u gradovima širom Srbije, realizuje u formi tv serijala koji obuhvata šest kolaž emisija.\nIgor Radojičić Dani Srpske u Srbiji\nNegativan na virus korona\nOglasio se i Igor Radojičić: Hvala dušebrižnicima i glasnicima laži!


Kosovska vlada se obavezala da sprovede odluku suda o ZSO\nPRIŠTINA - Kosovska vlada saopštila je da se obavezuje da će sprovesti presudu ustavnog suda o ZSO i pozvala sve političke aktere na Kosovu, uključujući opoziciju da poštuju odluku suda.\nPresuda ustavnog suda biće sprovedena u fazama koje su povezane sa izradom Statuta i Dekretom o zajednici, saopštila je sinoć vlada Kosova.\nOd ključnog značaja je da se ostvare zakonski zahtevi kao i da se svi politički činioci vrate političkim raspravama unutar institucija, prvenstveno u skupštini Kosova, navodi se u saopštenju, prenose mediji u Prištini.\nKosovski ustavni sud saopštio je ranije danas da je odlučio da će ZSO biti uspostavljena kao što je predviđeno prvim sporazumom koji su krajem avgusta u Briselu potpisali predstavnici Beograda i Prištine.\nPredsednica Jahjaga takođe je večeras pozvala političke aktere da poštuju odluku ustavnog suda o ZSO.\nKako su preneli mediji u Prištini, ona je u saopštenju pozvala vladajuću koaliciju i opoziciju da iskoriste ovaj trenutak kako bi se vratili političkom dijalogu.\n« Stefanović: Predložiću penzionisanje Veljovića Kirbi: SAD za ulazak Kosova u UN »


Figurativno slikarstvo Beogradske grupe - Suboticke Novine\nFigurativno slikarstvo Beogradske grupe\nU Gradskom muzeju Subotica predavanje o beogradskoj slikarskoj školi\nU Gradskom muzeju Subotica, 27. februara održano je predavanje na temu Slikarstvo kontinuiteta.\nPredavač Svetlana Mitić, istoričarka umetnosti – muzejski savetnik Muzeja savremene umetnosti u Beogradu govorila je, u okviru pratećih programa izložbe, povodom sto godina od rođenja Đorđa Bošana (Subotica, 1918 – Beograd, 1984) slikara i profesora Akademije likovne umetnosti u Beogradu.\nBošan je bio član Beogradske grupe, a na njegovoj izložbi u Gradskom muzeju Subotica – koja je otvorena do sredine marta tekuće godine – mogu da se vide njegova dela i iz perioda postojanja grupe.\nPredstavljen je rad slikarskog dela Beogradske grupe i analiziran značaj njihovog delovanja na umetničkoj sceni svoga vremena.\nSvetlana Mitić ističe, da u strukturalnom rezimeu jugoslovenskog slikarstva šeste decenije, M.B. Protić izdvaja tri osnovna pravca razvoja srpskog posleratnog slikarstva: slikarstvo figuracije, slikarstvo apstrakcije i asocijativno slikarstvo.\n„U tako shvaćenoj podeli, slikarstvo Beogradske grupe, smešteno je u figurativno i analizirano je unutar tog slikarskog opredeljenja. Ujedno, to je i jedini sveobuhvatniji prikaz slikarskih ostvarenja ove umetničke grupe, razmatran u kontekstu razvoja jugoslovenske umetnosti šeste decenije”, istakla je Mitić.\nBeogradska grupa osnovana je 1958. godine u Beogradu, a članovi grupe bili su slikari i vajari, u to vreme umetnici mlađe generaciji: Matija Vuković (1925-1985), Nikola Koka Janković (1926-2017), Slavoljub Vava Stanković (1928-1985), Angelina Gatalica (1924-2001), Ksenija Divjak (1924-1995), Mario Maskareli (1918-1996), Đorđe Bošan (1918-1984), Marklen Mojsjenko (1928-2016) Majda Kurnik (1920-1967) i Olivera Kangrga (1923-1999).\n„Grupu su činili umetnici međusobno bliski iz vemena studiranja na beogradskoj likovnoj Akademiji i pripadali su prvoj generaciji likovnih umetnika školovanih posle rata, u vreme dominacije socijalističkog realizma. Sa izlagačkom aktivnošću počinju početkom šeste decenije. Iako sam naziv grupe označava grad u kome su umetnici živeli, on istovremeno referira na termin beogradska slikarska škola, termin kojim je definisan rad slikara koji su unajčistijem obliku negovala duh intimizma u slikarstvu između dva svetska rata”, istakla je pored ostalog Svetlana Mitić.\nBeogradska istoričarka umetnosti je govorila i o uspostavljanju odnosa sa poetikom intimizma, rekavši da su „slikari Beogardske grupe vršili vrlo različitim načinima i na različitim nivoima usvajali su likovnu sintaksu svoga vremena”.\n„Bez obzira na svoju poziciju, svojim delovanjem i neposrednim učešćem na likovnoj sceni, slikari Beogradske grupe doprineće razvoju slikarstva izvan dominantnog modela socijalističkog estetizma, pa samim tim i boljem sagledavanju složenosti vremena u kome su delovali”, ocenjuje Svetlana Mitić.


TotalCar.rs » Nisan postao deo projekta “Delta krila”\nDelta krila, Nissan, novo\n0 komentara 4915 pregleda\nRadikalni trkački automobil američke radionice “Delta ving” polako dobija podršku koja je potrebna da se neobični projekat privede kraju. Dizajner Ben Boulbi i američki industrijalac Den Panoz, koji rade na razvoju “delta krila”, udružili su snage sa nekadašnjim američkim trkačem i vozačem Formule 1 Danom Gurnijem, koji im je svojim ugledom pomogao da pridobiju podršku američkog tima “hajkroft rejsing” (dve pobede na trci “24 časa Dejtone”) i Mišlena kao ekskluzivnog snabdevača gumama, dok je poslednja, verovatno i najvažnija karika Nisan. Čelnici japanske kompanije pre nekoliko dana doneli su odluku da podržavaju projekat tako što će u automobil biti ugrađen njihov 1,6-litarski četvorocilindrični motor.\nMotor sa oznakom “DIG-T” , što je skraćenica za sistem direktnog ubrizgavanja i turbo punjač (Direct Injection Gasoline – Turbocharged), razvijaće prema očekivanjima oko 300 konjskih snaga, što bi trebalo da bude dovoljno da “delta krilo” razvija slična vremena po krugu kao i najbrži automobili na trci “24 časa Le Mana”, za koju se ovaj neobični automobil priprema.\nOrganizatori trke su takođe podržali projekat, pa će “delta krilo” ove godine krenuti u trku sa čuvenog mesta “garaža 56”, koje je rezervisano za eksperimentalne automobile. Pošto ne ispunjava tehničke norme prema pravilniku takmičenja, na stazi će se naći izvan konkurencije, zbog čega će nositi startni broj – “0”.\nZa trku su već potvrđena i prva dva vozača, pa će istorijski nastup zabeležiti Britanac Marino Frankiti, mlađi brat čuvenijeg Darija i aktuelni GT1 svetski šampion, Nemac Mihael Krum.


Ruža SPS - Dnevni list Danas\nPočetna » Dijalog » Redakcijski komentar » Ruža SPS\nDa li će Branko Ružić poći stopama Borka Stefanovića i posle dužeg javnog sukoba sa liderom partije osnovati neku svoju?\n0Piše: Redakcijski komentar 25. oktobra 2016. 14.14\nSvojevremeno se pogrešno tvrdilo da njih dvojica nameravaju da baš 29. novembra na dan stvaranja SFRJ naprave novu levu stranku. Ružić svih godina u kojima su socijalisti u koaliciji sa SNS u javnosti igra ulogu solo igrača koji osporava političke odluke lidera Ivice Dačića. On to radi znatno duže nego što je to Stefanović činio u DS, ali zaplet je sličan – da li će partija smeniti lidera ili će lider smeniti neposlušnog člana i one koji ga podržavaju.\nU tom kontekstu, narednih dana treba očekivati da li će zasedati Statutarna komisija SPS i raspravljati o Ružićevim istupima u javnosti, isto onako kao i o Dijani Vukomanović, Ivani Petrović i Nenadu Borovčaninu. Ali, ovde treba uočiti razliku. Pomenutu trojku u partiju je doveo Dačić i oni svoje pozicije duguju lično njemu. U istom paketu odlučivanja bio je i Novica Tončev, ali on ima bazu – birače na jugu Srbije. Slično i Ružić – on je u partiju ušao sredinom 90-ih, bio portparol i poslanik, ali i ministar. U vreme kada je Dačić preuzeo partiju pre deset godina bio je glavni operativac – šef Izvršnog odbora. Što sve pokazuje da Ružić ima određenu političku težinu nezavisno od Dačića koju vrlo često koristi protiv njega kao na primer kada je tražio da se sa SNS napravi koalicioni sporazum pre ulaska u vladu.\nTo što Dačić ne ulazi u otvoren politički obračun sa Ružićem, ali i što ovaj drugi ponavlja da je SPS njegova partija i da je neće napustiti, stvar je procene obojice koja može da se promeni u bilo kom trenutku. Verovatno je da Dačić procenjuje da SPS-om ne može upravljati kao Vučić naprednjacima, koliko god da je ta partija ovih poslednjih deset godina malo slična sa onom koja je vladala decenijama pre toga. Kad je o Ružiću reč, budući da su njegovi nastupi upereni pre svega protiv Vučića, iako vrlo svedeni i provučeni kroz postove na Tviteru, on gradi svoju poziciju za neko postnaprednjačko vreme. Jer, teško je zamisliti Dačića kao vođu opozicije. Doduše, dok neki Ružića mogu da zamisle kao lidera budućeg SPS, drugi smatraju da je stvar vrlo jednostavna – Ružić je nezadovoljan što nije potpredsednik stranke, a ne zato što ruža SPS simbolično vene u koaliciji sa SNS.


Na Danu otvorenih vrata, koji je danas održan u Policijskoj upravi za grad Beograd, svi kandidati koji su se prijavili na konkurs za upis u Centar za osnovnu policijsku obuku ili koji to planiraju, imali su priliku da saznaju sve informacije o uslovima konkursa, selekciji i kvalifikacionom ispitu.\nVladimir Knežević, pripadnik Policijske uprave za grad Beograd pozvao je mlade ljude između 18 i 24 godine, a koji žele da postanu policajci, da se prijave na konkurs do 20. jula ove godine u policijskoj upravi ili policijskoj stanici u mestu prebivališta.\n„Ministarstvo unutrašnjih poslova raspisalo je konkurs za upis 549 kandidata u Centar za osnovnu policijsku obuku u Sremskoj Kamenici za kandidate sa teritorije Policijske uprave za grad Beograd. Konkurs će trajati od 20. juna do 20. jula, a više informacija mogu dobiti u policijskim ispostavama na teritoriji grada Beograda, na sajtu Ministarstva unutrašnjih poslova i Centra za osnovnu policijsku obuku“ , poručio je Knežević.\nMinistarstvo unutrašnjih poslova Republike Srbije raspisalo je 20.6.2018. godine dva konkursa za upis u Centar za osnovnu policijsku obuku u Sremskoj Kamenici, za ukupno 900 polaznika.\nOsim konkursa koji je raspisan za 549 kandidata za područje Policijske uprave za grad Beograd, drugi konkurs je raspisan za 351 kandidata za područje 22 policijske uprave u Republici Srbiji.


Specijalizovani kursevi švedskog | Akademija Aleksandrija\nSpecijalizovani kursevi švedskog\nPočetna » Kursevi jezika » Švedski jezik » Specijalizovani kursevi švedskog\nKonverzacijski kursevi švedskog jezika u školi Aleksandrija\nKonverzacijski kursevi švedskog jezika namenjeni su polaznicima koji poznaju švedski jezik minimum na nivou A2 ili pohađaju kurs švedskog jezika na nivou B1. Sa učenjem novog jezika javlja se barijera u usmenom izražavanju, iako polaznici dobro savladaju gramatiku i vokabular, pa su konverzacijski kursevi usmereni na poboljšanje govora na stranom jeziku, uvežbavanje akcenta i naučene gramatike. Ljudi uglavnom poseduju pasivno znanje ovog jezika, što znači da su sposobni da razumeju, ali im je teško kada ga govore.\nda pasivno znanje pređe u aktivno poznavanje švedskog jezika\nukoliko želite da kvalitetno savladate veštine konverzacije na švedskom jeziku\nPreduslov za pohađanje kursa konverzacije švedskog jezika je da ste završili A2 nivo. Poželjno je da ste na kursu za B1 nivo ili da ste ga završili. Časovi su organizovani u grupama, s tim što su grupe male, od najčešće 6 polaznika, kako bi se neka vežbanja mogla raditi u paru. Na ovom kursu je teorija svedena na minimum, akcenat je na razgovoru i slušanju razgovora na švedskom jeziku, kako bi se polaznici uočavali greške u izgovoru, a i usvajali nove reči i fraze. Što se teorijskog dela tiče, radi se revizija osnovnih gramatičkih oblika koji su rađeni na nivou na kojem polaznici usavršavaju konverzaciju. U tim gramatičkim okvirima se i unapređuje konverzacija praćenjem standardnog programa kursa. Akcenat je na preslušavanju materijala i međusobnoj usmenoj komunikaciji polaznika.\nU tabeli su predstavljene karakteristike konverzacijskog kursa švedskog jezika.\nPoslovni švedski u školi Akademija Aleksandrija\nKurs poslovnog švedskog jezika namenjen je biznismenima i poslovnim ljudima čije poslovne obaveze zahtevaju komunikaciju na švedskom jeziku i susretanje sa ovim jezikom u raznim situacijama. Da li je u pitanju švedska kompanija ili partner u radu koji dolazi iz Švedske na profesionalnom planu je neophodno da zablistate ukoliko želite dugotrajniju i uspešnu saradnju, a poznavanje švedskog jezika u poslovne svrhe je jedna od veština koja će vam omogućiti bolju poziciju u startu.\nPreduslov za pohađanje kursa poslovnog švedskog je da ste završili A2 nivo standardnog kursa. Časovi su organizovani u grupama, s tim što su grupe male, od najčešće 5-6 polaznika. Kurs se sastoji iz dva dela. U prvom delu, koji se razvija tokom celog kursa, se utvrđuje naučeno i prelazi na viši nivo u učenju jezika i gramatike kroz standardni kurs. Paralelno se obrađuju nastavne jedinice koje se odnose na svakodnevnu poslovnu komunikaciju, koja se usredsređuje na situacije sa kojima se susrećete u poslovnom okruženju.\nVeći deo časova je posvećen međusobnoj konverzaciji i preslušavanju razgovora na švedskom jeziku, kako bi se polaznici oslobodili i uvežbali komunikaciju koja će im biti neophodna u svakodnevnom radu.\nVikend kursevi švedskog jezika\nVikend kursevi švedskog jezika namenjeni su polaznicima koji tokom radne nedelje imaju puno obaveza, menjaju smene na poslu ili im druge obaveze u popodnevnim satima ne dozvoljavaju da pohađaju kurs švedskog jezika.\nSvaki tip kursa švedskog jezika koji želite pohađati u našoj školi može biti vikend kurs. Subotom i nedeljom u dogovorenim prepodnevnim ili popodnevnim terminima moguće je pohađati grupni vikend kurs u trajanju od 90 minuta standardnom dužinom trajanja kursa po nivou.\nU tabeli su predstavljene karakteristike i vrste vikend kurseva švedskog jezika.


Mrka i Ana znaju šta rade\nMrka i Ana znaju šta rade\nSutrašnji koncert Ane Bekute u Gornjem Milanovcu povodom Drugog srpskog ustanka, dana opštine i 160. godišnjice ovog grada, izazvao je žestoku reakciju javnosti i političkih partija ovoga kraja zbog honorara pevačice, prenosi portal „Frontal“.\nKako je saopšteno iz opštine, pevačici će biti isplaćeno 840.000 dinara „na ruke”, plus troškovi ozvučenja, bine, razglasa i rasvete.\nJedan deo novac za njen honorar biće obezbeđen iz gradskog budžeta, a deo sredstava će obezbediti i privreda ovoga kraja.\nKako je saopšteno danas iz kabineta predsednika opštine Milisava Mirkovića, „sav prihod od koncerta Ane Bekute biće uplaćen na račun dvogodišnje Ljubice Adamović kojoj je potrebna hitna transplantacija srca”.\nZbog toga predsednik opštine, stoji u saopštenju, „poziva sve građane opštine Gornji Milanovac i susednih gradova i opština da prisustvuju ovom humanitarnom koncertu”.\nOvo predsednikovo obraćanje izazvalo je reakcije građana, Demokratske stranke Srbije (DSS) i pokreta Dveri koji su saopštili da je javnost ubeđena da je to „veselje o trošku poreskih obveznika, a u interesu pojedinaca i partijskih struktura”.\nŠef odborničke grupe DSS-a u Skupštini opštine Dušan Đurović upitao je da li „predsednik opštine u ovoj krizi nema preča posla, već da poziva narod na koncert neke pevačice, i da li je on njen portparol i koliko to naplaćuje”.\n„Zašto opština nije direktno sredstva uplatila na račun ove devojčice, nego preko posrednika Ane Bekute, i naša stranka će na prvoj opštinskoj sednici tražiti raspravu i odgovornost za ovako rasipanje para i zamlaćivanje naroda”, rekao je Đurović za agenciju Beta.\nDan posle koncerta, lokalna vlast ministru u Vladi Srbije Milutinu Mrkonjiću dodeliće najveće opštinko priznanje – Zlatnu plaket „Takovski ustanak”.


Vesti online / Vesti / Društvo / Obradović: Jedino ulica može da reši probleme\nLider Dveri Boško Obradović obratio se danas novinarima u takozvanoj "slobodnoj zoni", koju je opozicija sinoć proglasila na prostoru ispred zgrade Predsedništva, rekavši da jedino ulica može da reši probleme i da oni nemaju više šta da traže u institucijama.\n- Ili će vlast pasti na ulici ili će pristati na slobodne medije i na fer i poštene izbore. Mi smo tu da ne odustanemo - rekao je Obradović novinarima.\nObradović kaže da očekuje da će pritisak na predsednika Srbije Aleksandra Vučića dovesti do neke “greške u sistemu”, što će im dati snagu "da izdrže" u zahtevima, ali nije precizirao na šta misli.\nNa pitanje kako odgovara na ocene da je "slobodna zona" opozicije pasivizirala građane, kojih je sve manje na protestima, Obradović kaže da ta ktitika ne stoji i da to zavisi od građana da li će ih biti nekoliko stotina za nekoliko dana ili, u neku sledeću subotu, znatno više.\nU "zoni" je, inače, bilo dvadesetak aktivista SzS, a sa Obradovićem je bio Mlađa Ðorđević, saradnik Dragana Ðilasa.\nNovinarima su se obratili i predsednik PSG Sergej Trifunović, kao i predsednik Nove stranke Zoran Živković, čije su stranke preuzele "dežurstvo".\n"Program" za danas je u 19.30 “slobodni dnevnik”, a nakon toga praćenje uživo Utiska nedelje.


OEBS razočaran neučešćem Srba u izbornom procesu\n11. avgust/kolovoz, 2004.\nKoalicija Pokret Snaga Srbije - Srpski pokret otpora - Nova Srbija povukla je juce svoju vec prijavljenu izbornu listu, uz obrazloženje da se time poštuje stav Vlade Srbije, koja je preporučila da Srbi ne treba da učestvuju na kosovskih izborima.\nPortparol OEBSa, Sven Lindolm kaze kako je razocaravajuca cinjenica da se Srbi povlace iz izborne trke uoci zrebanja za redosled na izbornoj listi: “Razocarani smo jer je i pored brojnih poziva medjunarodne zajednice, te nedavnog poziva kosovskog premijera Srbima da izadju na izbore, srpska koalicija donela odluku da odustane od ucesca na izborima. To smanjuje broj politickih opcija, koje su dostupne Srbima i steta moze biti naneta samo njima”, kaze Sven Lindolm.\nSBUN je nedavno pozvao Srbe da ucestvuju na izborima. Medjutim zvanicni Beograd je to uslovio prihvatanjem Plan vlade Srbije o autonomiji srpske zajednice, sto su odbili i UNMIK i vlada Kosova.\nZvanicnici OEBSa kaze da su svi moguci rokovi za prijavu prosli i sutra ce se znati redosled partija na glasackom listicu: “Zreb ce se obaviti samo za one politicke subjekte koje je overila Centralna izborna komisija, i oni ce se naci na glasackom listicu 23. oktobra”, kaze portparol OEBSa Sven Lindolm.\nMedjutim iako su svi zvanicni rokovi istekli, u OEBSu se nezvanicno saznaje kako je moguce doci do odredjenog resenja ukoliko Srbi donesu odluku o izlasku na izbore. Kao mogucnost navodi se posebna odluka UNMIKa ili da se ostave prazna mesta za srpske partije.\nKosovski analiticari ocenjuju da ce neuscestvovanje Srba na oktobarskim izborima imati negativne posledice, a posebno ce to lose uticati na medjuetnicke odnose. Ardijan Arifaj je predstavnik Medjunarodne krizne grupe na Kosovu: “Neucesce ce negativno uticati na kosovske Srbe, jer im se na taj nacin osporava pravo da dobiju legitimne predstavnike i time ne mogu biti deo procesa donosenja odluka. S druge strane steta se nanosi i legitmitetu centralnih organa vlasti. Njihove odluke ce se dovoditi u pitanje, jer u tom procesu nece ucestvovati predstavnici srpske, kao jedne od najznacajnijih zajednica na Kosovu”, kaze Arifaj.


Tvit je zbunio Srbiju – Micić još neće u NBA, ali ga i tamo čeka novi dres plave boje - 09.12.2020, Sputnik Srbija\nTvit je zbunio Srbiju – Micić još neće u NBA, ali ga i tamo čeka novi dres plave boje\nSrpski košarkaš Vasilije Micić od naredne sezone će najverovatnije nositi dres jednog NBA kluba. 09.12.2020, Sputnik Srbija\nkošarka, sport, vasilije micić, nba, anadolu efes, miško ražnatović, oklahoma siti tander, nba u bojama srbije\n© AFP 2021 / LLUIS GENEVasilije Micić, desno, u duelu sa Nikolom Kalinićem\nSrpski košarkaš Vasilije Micić od naredne sezone će najverovatnije nositi dres jednog NBA kluba.\nMicić nekoliko godina važi za jednog od najboljih plejmejkera evropske košarke, pa mnogi žele da svoj talenat pokaže i „preko bare“.\nPomenutima će se želja, najverovatnije, ispuniti leta 2021. godine, kada se očekuje da Micić i zvanično napusti svoj trenutni klub Anadolu Efes i potpiše ugovor o saradnji sa Oklahoma Siti Tanderom.\nZašto sa Oklahomom? Zato što je ta ekipa putem trejda otkupila prava na njegove usluge od Filadelfija Seventisksersa, ekipe koja ga je izabrala putem drafta 2014. godine svojim 52. pikom.\n„Nema nikakve dileme, on je zreo za NBA. Ovog leta, kada je transfer trebalo da se realizuje, njegova izlazna klauzula je bila 15. jul, ali Efes nije hteo da pomeri taj datum kako bi sačuvali tim i pojačali se za ovu sezonu“, izjavio je nedavno njegov agent Miško Ražnatović u razgovoru na televiziji „Prva“.\n© Foto : fiba.basketballReprezentativac Srbije Vasilije Micić\nReprezentativac Srbije Vasilije Micić\nOrganizator igre ujedno i reprezentacije Srbije poslat je u Oklahomu iz Filadelfije putem šireg trejda u kojem je Tander u dogovoru sa Lejkersima dobio Denija Grina, pa ga prosledio u Seventisikserse zajedno sa nekoliko pikova i Terensom Fergusonom, a u zamenu za iskusnog Ala Horforda.\n„Oklahoma je dobila njegova prava kroz trejd i nadam se da bi sledećeg leta Micić mogao da nastavi karijeru u NBA ligi“, jasan je bio Ražnatović.\nKada je Micić bio draftovan tada je bilo jasno da nije spreman za NBA ligu, ali ga je Filadelfija mudro čuvala.\nNa kraju, ili su u toj franšizi zaključili da im Micić nije preko potreban, ili je interesovanje Oklahome bilo značajno.\nU momentu kada je ceo posao zvanično završen i kada je NBA liga potvrdila 26-godišnji Srbin dobija pravo na potpisivanje ugovora sa ekipom Tandera, na zvaničnom Tviter profilu franšize osvanula je slika Micića u novom dresu, plave boje, kakav nosi u Anadolu Efesu, ali i u reprezentaciji Srbije.\nWelcome to the Thunder, Vasilije Micić❗ #ThunderUp pic.twitter.com/qSECgkLH0F\n— OKC THUNDER (@okcthunder) December 8, 2020\nTakva objava je medije u Srbiji, a potom i konzumente njihovog sadržaja navela da pomisle da će se Vasilije priključiti ekipi momentalno, odnosno pred početak nove sezone zakazanog za 22. decembar.\nTo neće biti slučaj – Vasa će i ove takmičarske godine pomagati Efesu da napadne trofej Evrolige, što je Ražnatović i ranije potvrdio, u odgovoru na pitanje sportske redakcije srpskog izdanja Sputnjika.\nNažalost, srpski mediji su pohitali za inicijalnom informacijom poteklom sa Tviter naloga i shvatili je u nepotpunom izdanju, pa je Ražnatović ponovo morao da se oglasi tim povodom.\n„Vasilije Micić je pod ugovorom sa Anadolu Efesom i završiće sezonu sa turskim timom“, otklonio je sumnje Ražnatović putem Tvitera.\nSituacija bi mogla da se promeni narednog leta, kada će Micić steći pravo obuče dres Oklahome i izađe na američke parkete, prevashodno zbog putanje kojom se franšiza iz Oklahome kreće.\nGeneralni menadžer ekipe Sem Presti je nedavno trejdovao dosadašnjeg plejmejkera Krisa Pola, za kojeg je u zamenu dobio igrača na istoj poziciji u vidu Rikija Rubija, a njega je momentalno prosledio u Minesotu.\nSrbija ima NBA igrača o kome gotovo da ne zna ništa\n6 Decembar 2020, 11:00\nNa pozicijama „jedan“ i „dva“, koje bi bile odgovarajuće Miciću u NBA ligi, od velikih nada i igrača koji moraju da igraju, Tander sada ima samo Šeja Gildžus-Aleksandera, nekadašnjeg saigrača Miloša Teodosića u Los Anđeles Klipersima – i pored njega nikog toliko bitnog.\nTim ima nekoliko igrača sa potencijalom, ali Miciću takođe ide u prilog to što je Oklahoma ekipa koja ima jasan put – razvijanje mladih igrača i traženje zvezda putem drafta.\nJedna od mogućih zvezda je i Aleksej Pokuševski, mladi reprezentativac Srbije koji je izabran na nedavnom draftu kao 17. pik, za šta je Oklahoma morala da se potrudi i dobije pravo na to već pomenutim prosleđivanjem Rubija u Minesotu.\nMiciću će ovakva situacija u novoj ekipi definitivno prijati, za šansu neće morati grčevito da se bori, ali će svakako biti potrebno da pokaže šta ume kako bi istu i zadržao.\nAli, otom-potom. Pred Vasom je još jedna zanimljiva sezona u Evropi, pa ni još jedna potvrda dominacije na Starom kontinentu nije na odmet, a svakako ni pokušaj da se osvoji Evroliga, u čemuje bio sprečen prošle sezone, prekinute zbog pandemijskih okolnosti.\n► Avdija predstavljen u Vašingtonu – sa srpskom zastavom /foto/\n► Liga u kojoj srpski košarkaši drže rekorde /foto/\n► Naučio je Ameriku šta znači „trojka“, vratio se u Srbiju i zavladao košarkom na Jadranu


Novi projekat: „Transparentnost i privatnost u sudskim odlukama” | Partneri Srbija\nHome › Izdvajamo › Novi projekat: „Transparentnost i privatnost u sudskim odlukama”\nNovi projekat: „Transparentnost i privatnost u sudskim odlukama”\nBy Partneri • 9. април 2015.\nPartneri za demokratske promene Srbija (Partneri Srbija) započinju rad na projektu „Transparentnost i privatnost u sudskim odlukama” (Transparency and Privacy in Court Decisions). Projekat je finansijski podržao USAID program za reformu pravosuđa i odgovornu vlast (JRGA) i sprovodiće se tokom narednih 12 meseci.\nOpšti cilj projekta je unapređenje pristupa javnosti sudskim odlukama uz istovremeno poštovanje standarda zaštite privatnosti. U okviru projekta Partneri za demokratske promene Srbija sprovešće analizu pravilnika i internih akata sudova u Srbiji kojima se uređuje oblast anonimizacije sudskih odluka, kao i praksu sudova u postupanju po takvim aktima (Analiza). Nakon dobijanja rezultata Analize, Partneri Srbija će formirati ekspertsku grupu za izradu Modela pravilnika o standardima anonimizacije sudskih odluka (Model pravilnika). Ova ekspertska grupa, koju će sačinjavati predstavnici relevantnih državnih organa, nevladinog sektora, medija i advokature, izradiće Model pravilnika koji treba da uspostavi ravnotežu između prava javnosti da ima uvid u rad sudstva, potrebe učesnika sudskih postupaka da na lakši način pribavljaju informacije o kretanju predmeta, i neophodnosti zaštite privatnosti učesnika u sudskim postupcima. Šira stručna i zainteresovana javnost će takođe biti uključena u izradu Modela pravilnika – učešćem na javnim događajima i dostavljanjem komentara na radnu verziju Modela pravilnika.\nNakon izrade konačne verzije, Model pravilnika biće dostavljen nadležnim državnim organima i zajedno sa rezultatima Analize predstavljaće osnov za usaglašavanje sudskih procedura u pogledu anonimizacije sudskih odluka na teritoriji čitave Srbije.\nCategorised in: Izdvajamo, Privatnost, Transparentnost i privatnost u sudskim odlukama, Zaštita podataka o ličnosti (PDP)\n« Priručnik za primenu Zakona o zaštiti podataka o ličnosti\nKraljevo – Seminar „Veštine zastupanja u krivičnim postupcima“ »


NARODNA SKUPŠTINA RS: 21. JULA 2015. GODINE SEDNICE ODBORA ZA USTAVNA PITANJA I ZAKONODAVSTVO, ODBORA ZA EVROPSKE INTEGRACIJE, ODBORA ZA OBRAZOVANJE, NAUKU, TEHNOLOšKI RAZVOJ I INFORMATIčKO DRUšTVO, ODBORA ZA RAD, SOCIJALNA PITANJA, DRUšTVENU UKLJUčENOST I SMANJENJE SIROMAšTVA, ODBORA ZA PROSTORNO PLANIRANJE, SAOBRAćAJ, INFRASTRUKTURU I TELEKOMUNIKACIJE - NA DNEVNOM REDU VIšE PREDLOGA ZAKONA, RAZMATRANJE PREDLOGA ZA IZMENU UTVRđENE ZBIRNE LISTE KANDIDATA ZA IZBOR čLANOVA NACIONALNOG PROSVENOG SAVETA I POLOżAJA TRAżILACA AZILA SA ASPEKTA NJIHOVOG SOCIJALNOG ZBRINJAVANJA\nNARODNA SKUPŠTINA RS: 21. jula 2015. godine sednice Odbora za ustavna pitanja i zakonodavstvo, Odbora za evropske integracije, Odbora za obrazovanje, nauku, tehnološki razvoj i informatičko društvo, Odbora za rad, socijalna pitanja, društvenu uključenost i smanjenje siromaštva, Odbora za prostorno planiranje, saobraćaj, infrastrukturu i telekomunikacije - na dnevnom redu više predloga zakona, razmatranje predloga za izmenu utvrđene zbirne liste kandidata za izbor članova nacionalnog prosvenog saveta i položaja tražilaca azila sa aspekta njihovog socijalnog zbrinjavanja\n128. sednica Odbora za ustavna pitanja i zakonodavstvo biće održana u utorak 21. jula 2015. godine, sa početkom u 12,00 časova, u sali III.\n- Usvajanje zapisnika sa 127. sednice Odbora;\n1. RazmatranjePredloga zakona o istraživanju nesreća u vazdušnom, železničkom i vodnom saobraćaju, koji je podnela Vlada;\n2. Razmatranje Predloga zakona o izmenama Zakona o obligacionim i osnovama svojinsko-pravnih odnosa u vazdušnom saobraćaju, koji je podnela Vlada;\n3. Razmatranje Predloga zakona o potvrđivanju Sporazuma o vazdušnom saobraćaju između Vlade Republike Srbije i Vlade Sjedinjenih Američkih Država, koji je podnela Vlada;\n4. Razmatranje Predloga zakona o potvrđivanju Ugovora između Republike Srbije i Republike Turske o izručenju, koji je podnela Vlada;\n5. Razmatranje Predloga zakona o potvrđivanju Ugovora između Republike Srbije i Republike Turske o uzajamnoj pravnoj pomoć i u krivičnim stvarima, koji je podnela Vlada;\n6. Razmatranje Predloga zakona o potvrđivanju Ugovora između Republike Srbije i Republike Turske o uzajamnoj pravnoj pomoći u građanskim i trgovačkim stvarima, koji je podnela Vlada;\n39. sednica Odbora za evropske integracije biće održana u utorak 21. jula 2015. godine, sa početkom u 12,00 časova, u sali 4.\n1. Predlog zakona o istraživanju nesreća u vazdušnom, železničkom i vodnom saobraćaju, koji je podnela Vlada (broj 34-1861/15 od 18.jula 2015.godine), u načelu,\n2. Predlog zakona o izmenama Zakona o obligacionim i osnovama svojinsko-pravnih odnosa u vazdušnom saobraćaju, koji je podnela Vlada (broj 343-1578/15 od 10. juna 2015. godine), u načelu.\nIzvestioci za obe tačke dnevnog reda će biti predstavnici Ministarstva građevinarstva, saobraćaja i infrastrukture.\n23. sednica Odbora za obrazovanje, nauku, tehnološki razvoj i informatičko društvo biće održana u utorak 21. jula 2015. godine, sa početkom u 14,00 časova, u sali II.\n- usvajanje zapisnika 21. i 22. sednice-\n1. Razmatranje predloga zakona o izmenama Zakona o visokom obrazovanju- u načelu koji je podnela Vlada (broj 612-1844/15 od 16. jula 2015.godine);\n2. Razmatranje predloga zakona o izmeni Zakona o osnovama sistema obrazovanja i vaspitanja- u načelu koji je podnela Vlada (broj 61-1860/15 od 18. jula 2015.godine);\n3. Razmatranje predloga za izmenu utvrđene zbirne liste kandidata za izbor članova nacionalnog prosvenog saveta.\n25. sednica Odbora za rad, socijalna pitanja, društvenu uključenost i smanjenje siromaštva biće održana u utorak 21. jula 2015. godine, sa početkom u 14,00 časova, u sali III, na spratu.\n1. Razmatranje položaja tražilaca azila sa aspekta njihovog socijalnog zbrinjavanja i\n37. sednica Odbora za prostorno planiranje, saobraćaj, infrastrukturu i telekomunikacije biće održana u utorak 21. jula 2015. godine, sa početkom u 12,00 časova, u sali II.\n1. Razmatranje Predloga zakona o istraživanju nesreća u vazdušnom, železničkom i vodnom saobraćaju, koji je podnela Vlada (broj 34-1861/15 od 18.07.2015.godine);\n2. Razmatranje Predloga zakona o izmenama Zakona o obligacionim i osnovama svojinsko-pravnih odnosa u vazdušnom saobraćaju, koji je podnela Vlada (broj 343-1578/15 od 10.06.2015. godine);\n3. Razmatranje Predloga zakona o potvrđivanju Sporazuma o vazdušnom saobraćajuizmeđu Vlade Republike Srbije i Vlade Sjedinjenih Američkih Država, kojijepodnelaVlada (broj 011-1769/15 od 03.07.2015.godine).\nIzvor: Press služba Skupštine Srbije, 20.07.2015.


29 Januar 2018, 16:29\nPredsednica Vlade Republike Srbije Ana Brnabić prisustvovala je danas potpisivanju ugovora za izgradnju nove zgrade Fakulteta organizacionih nauka (FON) Univerziteta u Beogradu, čija će površina iznositi 7.619 kvadratnih metara.\nMađarska Vlada donirala 274.000 evra za prevenciju od poplava\n11 Decembar 2017, 15:11\nAmbasador Mađarske NJ.E. dr Atila Pinter prisustvovao je danas, na crpnoj stanici „Stari Fenek“, postavljanju poslednje od osam pumpi za prevenciju od poplava iz donacije Republike Mađarske. Vlada Mađarske donirala je Vladi Republike Srbije 274.000 evra za kupovinu osam pumpi za prevenciju (šest mobilnih i dve stabilne pumpe).\n23 Novembar 2017, 19:23\nU Beogradu je danas otvorena konferencija "Ulaganje u otpornost društva", uz poruku ministarke bez portfelja zadužene za demografiju i populacionu politiku Slavice Đukić Dejanović da je u današnje vreme gotovo sve rizik i da se društvo mora dobro pripremiti uz prevenciju i dobru informisanost.


“Noć muzeja”: Organizovana izložba “Priča o vinu” – ASinfo Portal\n“Noć muzeja”: Organizovana izložba “Priča o vinu”\nMuzej Republike Srpske pridružio se večeras tradicionalnoj evropskoj manifestaciji “Noć muzeja” organizujući tematsku izložbu pod nazivom “Priča o vinu”.\nDirektor Muzeja Miladin Savić rekao je da je ova manifestacija po mnogo čemu posebna, jer je mnogo pozitivna, a kreativni tim koji je osmislio ovu izložbu napravio je sjajnu atmosferu i dobar kulturni program sa dječijim radionicama.\nOn je najavio da će Muzej Republike Srpske u Moskvi od 5. do 8. juna predstaviti sve svoje eksponate sa tematikom zmijanjskog veza.\nKoordinator manifestacije i autor izložbe Nataša Kovačević rekla je da je manifestacija “Noć muzeja” zabavno-edukativnog karaktera i da se Muzej odlučio da organizuje popularističku izložbu – da građanima pokloni “lijepu priču”.\n“Na ovaj način smo željeli da promovišemo vinski turizam, koji je kod nas malo zastupljen i nedovoljno razvijen i ovo je prilika da ga promovišemo kao dio kulturnog i uopšte turizma Srpske”, navela je Kovačevićeva.\nPokrovitelji manifestacije “Noć muzeja” su Ministarstvo prosvjete i kulture Republike Srpske i grad Banjaluka.\nPrva “Noć muzeja” održana je u Berlinu 1997. godine pod nazivom “Duga noć muzeja” i vrlo brzo je postala popularna u mnogim državama.\nMalešević otvorio 23. smotru srpskog folklora\nMačor Mostik ukrao slavu Putinu VIDEO


Izvor: RTS, 16.Jan.2021, 17:40\nIspred zgrade Palate pravde u Nišu, građani su protestovali zahtevajući promenu zakonske regulative u oblasti saobraćaja.\nGrađani će, kako najavljuju, organizovati potpisivanje peticije kojom će tražiti da se nezgode sa smrtnim ishodom kvalifikuju kao krivično delo ubistva, a ne kao saobraćajni prekršaj.\nOni koji su se obratili okupljenima rekli su da skup nije politički motivisan, već da je reč o građanskoj inicijativi kojom, kako >> Pročitaj celu vest na sajtu RTS << su rekli, žele da spreče da bahati vozači ne budu adekvatno kažnjeni.\nOvo je četvrti protest posle nesreće 4. januara na bulevaru Medijana u Nišu, kada je dvojicu pešaka na trotoaru automobilom pokosio devetnaestogodišnji vozač.\nIzvor: JuznaSrbija.info, 17.Jan.2021, 10:21\nIspred zgrade Palate pravde u Nišu, građani su u subotu protestovali zahtevajući promenu zakonske regulative u oblasti saobraćaja...Građani će, kako najavljuju, organizovati potpisivanje peticije kojom će tražiti da se nezgode sa smrtnim ishodom kvalifikuju kao krivično delo ubistva, a ne kao...


RUSI OHLADILI STOLTENBERGA: Nemate vi nikakav NATO vazdušni prostor da bismo ga poštovali .. | WebTribune\nHome IZBOR RUSI OHLADILI STOLTENBERGA: Nemate vi nikakav NATO vazdušni prostor da bismo ga poštovali ..\nPosted date: фебруар 02, 2016 In: IZBOR, U FOKUSU\nRusija je odbila da pruži objašnjenje o navodnom ruskom narušavanju turskog vazdušnog prostora Jensu Stoltenbergu, generalnom sekretaru NATO alijanse.\nAndrej Kelin, predstavnik za evropsku saradnju pri ministarstvu spoljnih poslova RF, izjavio je da takva stvar kao što je „vazdušni prostor NATO-a“ ne postoji, te da Moskva ne vidi razlog da komunicira sa NATO alijansom povodom slučaja navodnog narušavanja vazdušnog prostora Turske, komentarišući zahtev premijera Turske, Ahmeta Davutoglua, da Rusija pruži objašnjenje Stoltenbergu o narušavanju vazdušnog prostora Turske od strane ruskog borbenog aviona.\nKelin je podsetio da su upravo turski zvaničnici na jesen rekli da potencijalne incidente narušavanja vazdušnih prostora treba rešavati na bilateralnom nivou, te da to ne može biti pitanje NATO alijanse.\n„Ne postoji stvar kao što vazdušni prostor NATO-a. Svaka zemlja ima svoj vazdušni prostor.“ – objašnjava Kelin, ocenjujući predlog turskog premijera neprihvatljivim.\nDavutoglu je naložio ministarstvu spoljnih poslova Turske da uputi zvaničan zahtev Rusiji da Stoltenbergu bude razjašnjen „ruski upad u vazdušni prostor Turske“.\nPodsećamo, prvobitno je zvanična Turska objavila da je ruski avion narušio vazdušni prostor Turske, a zatim se oglasio sa istom tvrdnjom i Jens Stoltenberg, generalni sekretar NATO-a.\nOni su objavili da je ruski Suhoj 34 narušio vazdušni prostor Turske u petak u 11.43 časova, a Igor Konašenkov, zvaničnik ministarstva odbrane RF je tu informaciju demantovao.\nZvanični Kremlj je ocenio da je reč o turskoj propagandi, a mnogi analitičari pišu da Turska želi da isprovocira veće tenzije između Rusije i NATO alijanse, te da pokuša da „primora“ Moskvu na određene poteze kako bi je predstavila slabom u odnosu na zapadnu vojnu alijansu.\nAnkara se poziva na neophodnost dijaloga NATO i Rusije povodom „narušavanja vazdušnog prostora“, jer je Turska članica NATO alijanse.\nTenzije između Rusije i Turske su iz dana u dan sve veće, a Turska konstantno pokušava da napravi sukob između Rusije i NATO alijanse.


Tabaković: Nema dilera na ulicama, dinar je stabilan | Kamatica\nPočetna > vest > Tabaković: Nema dilera na ulicama, dinar je stabilan\nTabaković: Nema dilera na ulicama, dinar je stabilan\nTekst objavljen: 13.02.2014 13:28\nGuverner Narodne banke Srbije (NBS) Jorgovanka Tabaković kaže da centralna banka neće dozvoliti da domaća valuta oslabi toliko da građani, država i privreda dođu u situaciju da ne mogu da otplaćuju svoje obaveze vezane za evro.\nOna je za B92 izjavila da će se NBS, ukoliko dođe do krupnih poremaćaja u kretanju deviznog kursa, "ponašati u skladu s tim okolnostima i pažljivo odmeravati kako sačuvati devizne rezerve".\nKako piše Blic, na ulicama gradova širom Srbije pojavili su se prevaranti koji se predstavljaju kao ulični dileri. Kad dođe do većih skokova kursa i kad su prisutne oscilacije, oni nude građanima evro po višoj ceni, ali ih onda prevare duplim brojanjem novčanica. Prevaranti koriste papirne novčanice u malim apoenima, koje presavijaju tako da istu novčanicu broje dva puta, i to rade tako vešto da građani tek mnogo kasnije shvate da su nasamareni. Najčešće rade ispred banaka i menjačnica, nudeći zamenu deviza po većem kursu, a potom isplaćuju čak i 50 odsto manje dinara.\nTabaković je istakla da na vrednost kursa ne utiču prevremeni parlamentarni izbori, već podgrevanje atmosfere nesigurnosti, pored spoljnih uticaja na koje NBS ne može da utiče.\n- Dinar je najmanje pao u odnosu na ostale, jer smo mi među prvima krenuli široku politiku učešća na međubankarskom tržištu - povlačenja viška dinara - naglasila je ona.\nNa pitanje koju vrednost kursa brani - guverner odgovara da NBS brani stabilnost.\n- Svi koji me to pitaju, da li u šali kao ministar finansija ili manje u šali kao predstavnici međunarodnih institucija, dobiju isti odgovor, da mi branimo stabilnost - kaže ona.\nGuvernerka je za B92 istakla da je posle intervencija 2013. ta godina završena 180 miliona evra u plusu, a u da je dosad prodato 440 miliona evra za stabilizovanje kursa.\nNa vest o pojavi dilera na ulicama, Tabaković kaža da je to "na nivou šale" i objašnjava da ne postoji razlog da se dileri pojave na ulicama, jer menjačnice svoju vrednost brzo usklađuju sa najavljenim indikativnim kursom.\njorgovanka tabaković kursna lista nbs nbs Narodna banka Srbije Srbija dinar evro devizni kurs guverner Narodne banke Srbije


Mekristal pozvan u Vašington\nGlavnokomandujući američkih snaga u Avganistanu, general Stenli Mekristal dobio je poziv da se vrati u Vašington i objasni negativne izjave koje su on i njegovi saradnici davali o predsedniku Baraku Obami i članovima administracije.\nU članku objavljenom u magazinu „Roling stoun“, saradnici Mekristala navode da je general odbacio svoj prvi susret sa predsednikom Obamom kao, kako se izrazio „ništa više od 10-minutne prilike za fotografisanje“.\nNjegovi saradnici su se takođe podrugljivo izražavali o potpredsedniku Džou Bajdenu, koji je zagovarao znatno ograničeniji angažman u Avganistanu od generala Mekristala.\nDo poziva da se Mekristal vrati u Vašington došlo je nekoliko sati pošto je general u Kabulu saopštio da je njegov profil, objavljen u najnovijem broju „Roling stouna“, odraz, kako je rekao, "lošeg prosuđivanja" i da je bio greška koja nije smela da se dogodi.\nPortparol Bele kuće Robert Gibs kazao je da je Obama bio ljut nakon što je pročitao članak. Gibs međutim nije želio da prejudicira ishod sjutrašnjeg sastanka predsednika i Mekristala.\nSekretar za odbranu Robert Gejts kazao je da veruje da je glavnokomandujući američkih snaga u Avganistanu počinio značajnu grešku, ali je dodao da mu se general izvinio, kao i ostalima koji su se našli na udaru kritika, uključujući i izaslanika za region Ričarda Holbruka.\nPortparol generalnog sekretara NATO-a Andersa Foga Rasmusena izjavio je da Mekristal uživa Rasmusenovu punu podršku. Portparol je članak u "Roling stounu" nazvao "prilično nesrećnim", ali je istakao da je u pitanju samo novinski napis.\nPrema navodima „Roling stouna“, Mekristal je pored ostalog rekao da se osećao „izneverenim“ kada je sadašnji američki ambasador u Avganistanu, penzionisani general Karl Ajkenberi, uputio memorandum Vašingtonu izražavajući sumnju u Mekristalovu strategiju slanja dodatnih trupa za borbu protiv Talibana.\nAjkenberi je takođe ustvrdio da je predsednik Hamid Karzaj nepouzdan partner u nastojanjima SAD da poraze bivše trvdolinijaške vladare u Avganistanu.\nObama je odobrio Mekristalov plan za upućivanje dodatnih 30 hiljada američkih vojnika u Avganistan. Mekristalovi saradnici su se takođe pozitivno izražavali o državnoj sekretarki Hilari Klinton, koja je podržala generalove planove.


KOSOVSKI SPECIJALCI UHAPSILI 15 SRBA NA BREZOVICI\nSpecijalne jedinice kosovske policije uhapsile su danas petnaest Srba na Brezovici, izjavio je direktor Kancelarije vlade Srbije za Kosovo i Metohiju Marko Ðurić\nOn je najavio da će zatražiti da se zbog toga sazove hitna sednica vlade.\n"Jutros, nešto posle deset časova, do zuba naoružana jedinica kosovske policije Rosu upala je u nacionalni park Šara na Brezovici i uhapsila sve radnike koje su tamo zatekli", rekao je Ðurić na vanrednoj konferenciji za novinare u Briselu.\nÐurić je naveo da su kosovski specijalci uhapsili i direktoru, a da su svi sada u pritvoru u Uroševcu. On je ocenio da je reč o grubom napadu na osnovna prava kosovskih Srba, gaženju svega što je do sad dogovoreno u briselskom dijalogu i provokaciji usmerenoj prema celoj Srbiji.\nDirektor Kancelarije vlade Srbije za Kosovo i Metohiju Marko Ðurić zatražiće od premijera Srbije hitnu sednicu vlade Srbije povodom hapšenja Srba na Brezovici i pokušaja da se Kosovo učlani u UNESCO.\n« Vučić zamolio Ciprasa da Grčka ne glasa za KiM u Unesko Danas se navršava STO GODINA od govora MAJORA GAVRILOVIĆA braniocima BEOGRADA (VIDEO) »


Evropi će biti potrebno još 500 milijardi evra za oporavak – Bankar.rs\nHome/ANALIZE/Evropi će biti potrebno još 500 milijardi evra za oporavak\nRegling je, u intervjuu za italijanski list Korijere dela Sera objavljenom danas, rekao da će najlakši način za obezbeđivanje tih sredstava biti putem Evropske komisije i budžeta EU, prenosi Rojters.\n“Rekao bih da nam je za drugu fazu potrebno najmanje još 500 milijardi evra od evropskih institucija, a možda i više. Za to moramo otvorenog uma da razmotrimo nove instrumente, ali i da koristimo postojeće institucije jer je tako lakše, uključujući pre svega Komisiju i budžet EU, naveo je on.\nMinistri finansija Evropske unije dogovorili su se 9. aprila o paketu finansijske pomoći državama, kompanijama i građanima u ukupnoj vrijednosti od 540 milijardi evra.\nTakođe su se složili da će evrozoni, kojoj Međunarodni monetarni fond predviđa privredni pad od 7,5 odsto ove godine zbog pandemije, biti potreban novac za oporavak, ali su imali različita viđenja o potrebnom iznosu sredstava kao i o tome kako da se ona obezbede.\nLideri EU će o toj temi razgovarati na video-konferenciji 23. aprila.\nevropa Klaus Regling Koronavirus novac


RTS :: Vesić: Procenjena šteta, krivična prijava protiv organizatora\nDruštvo Vesić: Procenjena šteta, krivična prijava protiv organizatora\nsreda, 08. jul 2020, 16:37 -> 16:49\n"Nadležne službe grada Beograda završile su procenu štete posle sinoćnjeg divljanja huligana u centru grada i prema našoj zvaničnoj proceni, samo šteta pričinjena na gradskoj infrastrukturi iznosi oko 15 miliona dinara", rekao je Vesić za Tanjug.\nVesić je rekao da je Osnovnom javnom tužilaštvu podneta krivična prijava protiv organizatora ovog skupa - "Srđana Noga, Mlađana Đorđevića i onih koji su organizovali huligane kako bi uništavali i palili Beograd".\n"Poseban problem je to što je grupa kvazipolitičara, počev od (Mlađana) Đorđevića do onih koje on vodi, pokušala da organizovani državni udar nazove događajem naroda, a pritom su dovodili plaćene ubice iz Crne Gore da napadaju srpsku policiju, pale srpsku imovinu i glume srpski narod", rekao je Vesić i istakao da je to nedopustivo.\n"To je nešto što je strašno i što ne mogu da razumem. Mislim da svako ko pretenduje da se bavi politikom u Srbiji, a misli da može da opravda takve stvari, nije političar već običan politički terorista", rekao je Vesić.\n"Beograd je preživeo ovo što su sinoć priredili huligani, preživeo je i mnogo gore stvari. Preživeo je i bombardovanje, a kamoli Mlađana Đorđevića, vladiku Grigorija, Nikolu Jovanovića i njima slične. Beograd će nastaviti da se razvija, a ono što su oni juče uradili ostaće zapamćeno kao sramota i pokušaj da se uništi sopstveni grad ne bi li se dočepali vlasti na silu, kad već ne mogu da je dobiju na izborima", rekao je Vesić.